
ACTA BENEDICTI PP. XV 


LITTERAE APOSTOLICAE 
I 


RESTITUITUR ECCLESIA SANCTAE IUSTINAB, PATAVII SITA, IN ABBATIAM BENE- 
DICTINAM. 


BENEDICTUS PP. XV 


Ad perpetuam rei memoriam. — Inclyta Benedicti Patris familia 
iugiter per saecula de religione non minus quam de civili societate 
optime merita est. Dum enim Benedicti alumni Evangelii lumen in 
Suropam fere universam provexerunt, in Ordinis illius coenobiis, veluti 
munitissimis in arcibus, media praesertim aetate, inter bella et tumultus, 
a barbarorum incursionibus liberales omne genus artes tutum obtinue- 
runt asylum. Celeberrima plura enumerantur coenobia benedictina, 
atque haec inter eminet vetustissimum monasterium ad sanctae Iustinae, 
Patavii conditum, de quo iam inde a saeculo vir fit mentio. Ab Hun- 
garis, Italiam vastantibus, combustum et saeculo x denuo exstructum, 
ad splendoris apicem pervenit saeculo xv, cum idem monasterium, 
auspice venerabili Ludovico Barbo, postea episcopo Tarvisino, incuna- 
bulum fuit magnae reformationis Benedictinae in Italia, ex qua originem 
duxit Congregatio a sancta Iustina tune nuncupata. Hance quidem Con- 
gregationem, postea Casinensem appellatam, rec. me. predecessor Noster 
Eugenius Papa IV pluribus privilegiis auxit. Continens monasterio, erecto 
saeculo xvi, surrexit ingens basilica, molis amplitudine non minus quam 
artis operum decore miranda, quae inter maiora Christianitatis templa 
merito recensetur. Ipsa in basilica summa cum veneratione asservantur 
multorum sanctorum corpora, potissimum illud sancti Prosdocimi, primi 
episcopi Patavini, necnon corpus sanctae Iustinae virginis ac martyris, 

ecclesiae enunciatae titularis. Attamen, anno MDCCLXXxXVII, monasterium 
illud, omnibus artis et scientiae thesauris, quibus refertum erat, per 
nefas spoliatum fuit, deturbatique ab eo monachi ad nostra usque tem- 
pora ad pristinam sedem redire nunquam potuerunt. Quare non sine 
magna laetitia accepimus abbatiam ad sanctae [ustinae, Patavii, cui 
novissimis annis animarum cura addita erat, opera potissimum episcopi 
hodierni Patavini et parochi Panzoni, praelati Nostri domestici, mox 
de integro iri instauratam; cumque Nobis efflagitatum sit, ut instaura- 
tionem ipsam suprema Nostra auctoritate sancire dignaremur; Nos, 
quibus nihil antiquius est, quam ut ipsum monumentum, omnibus nomi- 
nibus venerandum, ad pristinum decus revocetur; motu proprio ac certa 
scientia et matura deliberatione Nostris deque Apostolicae Nostrae pote- 
statis plenitudine, praesentium vi, perpetuumque in modum haec, quae 
infra scripta sunt, decernimus: I. Basilicam ad sanctae Iustinae, Patavii, 
committimus Congregationi Benedictinae Casinensi primaevae observan- 
tiae, ut in ipsa constituatur religiosa familia, cui animarum etiam cura 
concreditur. - If. Approbamus et confirmamus, auctoritate Nostra Aposto- 
licea, conventionem idcirco initam inter episcopum Patavinum atque 
enunciatae Congregationis Generalem Abbatem. - III. Nova religiosa 
familia omnibus et singulis iuribus ac privilegiis gaudeat quibus vetus 
insignis abbatia fruebatur, exceptis iis privilegiis quae per Codicem 
iuris canonici abrogata fortasse sint, iisque iuribus, quae praescripta 
legitime. - IV. Religiosa ad sanctae Iustinae familia interim aggre- 
getur Communitati Monasterii atque abbatiae sanctae Mariae Prataleae, 
vulgo Praglia, in agro patavino. Huius abbatiae abbas titulum obti- 
neat administratoris abbatiae sanctae [ustinae. donec Congregationis 
Casinensis superioribus opportunum videatur consilium, constituendi 
eam in communitatem sui iuris, secundum Ordinis leges regendam. - 
Haec edicimus, statuimus, mandamus, decernentes praesentes Litteras 
firmas, validas atque efficaces semper exstare ac permanere, suosque 
plenos atque integros effectus sortiri atque obtinere, dictaeque abbatiae 
monachis praesentibus ac futuris nunc et in posterum perpetuo suffra- 
gari; sicque rite iudicandum esse ac definiendum, irritumque ex nunc 
et inane fieri, si quidquam secus super his, a quoquam, auctoritate qua- 
libet, scienter vel ignoranter attentari contigerit. Non obstantibus con- 
trariis quibuscumque. 

Datum Romae apud sanctum Petrum, sub annulo Piscatoris, die 
xx iunii Mcmxix, Pontificatus Nostri anno quinto. 


P. Carp. Gasparri, a Secretis Status. 

Il 


CATHEDRALIS ECCLESIA DERTHUSENSIS BEATAE MARIAE VIRGINIS IN CAELUM 
ASSUMPTAE TITULO AG DIGNITATE BASILICAE MINORIS HONESTATOR. 


BENEDICTUS PP. XV 


Ad perpetuam rei memoriam. — Illustriores inter sacras Aedes, 
quae Hispaniae regiones nobilitant et insigne simul gentis illius reli- 
gionis studium ac munificentiam late praedicant atque testantur, iure 
meritoque accensenda est Cathedralis Ecclesia Derthusensis sub titulo 
Beatae Mariae Virginis in caelum Assumptae, tum antiquitate, tum 
molis amplitudine ceterisque artis operibus praestantissima. Siquidem 
testimoniis fide dignissimis et constanti traditione fertur, illud templum 
ab aevo apostolico claram suam ducere originem. Gothico stylo con- 
structum ac mirifice ornatum in admirationem intuentium renidet. 
Constat quoque Sedem Derthusensem, quarto institutam saeculo, prae- 
stantibus doctrina ac pietate Praesulibus fuisse honestatam, quos inter 
eminet Praedecessor Noster Hadrianus VI, qui Derthusensem titulum 
fere ad mortem usque retinuit et privilegia ac peculiaria honoris insi- 
gnia Derthusensibus Antistitibus perpetuo tribuit. Commemorare etiam 
iuvat prae ceteris de Aragoniae Regni successione habitis, celeberrimam 
Synodum in Cathedrali Derthusensi Aede fuisse coactam saeculo deci- 
moquinto, ad schisma occidentis legitime definiendum, cui Martini 
Papae V rec. me. Nostri Praedecessoris Legatus praefuit S. R. E. car- 
dinalis De Fox, plurimis Catholici Orbis adstantibus episcopis, abba- 
tibus, innumeris utriusque cleri praelatis ac sacerdotibus, ac praesente 
ipso Aragoniae rege Alphonso quinto. Eodem in templo, quod sancto- 
rum reliquiis, quorum nonnullae insignes, ditatum est et sacra supel- 
lectile refertum abunde, Ordo Patrum Canonicorum et clerus divinis 
obeundis muneribus in exemplum perfunguntur. Accedit celeberrima 
laicorum Sodalitas, pluribus a saeculis canonice ibidem erecta sub titulo 
SSiae Mariae Virginis a Cingulo, quae primos confratres obtinet Hispa- 
niae Reges et regalis familiae Infantes; quaeque in proprio eiusdem 
templi sacello pietatis exercitationes assiduo studio solet peragere et 
sollemni pompa peculiaria festa celebrare. His fretus, cum venerabilis 
frater Petrus Rocamora y Garcia, episcopus Derthusensium, Nos sup- 
plicibus votis rogaverit, ut praelaudatae ecclesiae Cathedrali Derthu- 

animo repetentes illustres sacrae illius Aedis memorias, precibus his 
annuendum ultro libenterque existimavimus. Quae cum ita sint, audito 
S. R. E. Cardinali Sacrorum Rituum Congregationi Praefecto, aposto- 
lica Nostra auctoritate, praesentium vi, perpetuumque in modum, Cathe- 
dralem Ecclesiam Derthusensem Deo in honorem Beatae Mariae Virginis 
dicatam, Basilicae Minoris titulo ac dignitate cohonestamus, omnibus 
eidem privilegiis atque honorificentiis attributis, quae Minoribus Almae 
huius Urbis Basilicis de iure competunt. Decernentes praesentes Litte- 
ras, firmas, validas atque efficaces semper exstare ac permanere, suosque 
plenos atque integros effectus sortiri et obtinere, illisque ad quos spe- 
ctant sive spectare poterunt, nunc et in posterum perpetuo suffragari : 
sicque rite iudicandum esse ac definiendum, irritumque et inane fieri 
si secus quidquam super his, a quovis, auctoritate qualibet, scienter 
sive ignoranter attentari contigerit. Non obstantibus contrariis quibus- 
cumque. 

Datum Romae apud sanctum Petrum sub annulo Piscatoris, die 
xxv iulii mcmxix, Pontificatus Nostri anno quinto. 


P. Carp. Gasparri, a Secretis Status. 


SANCTUARIUM EUGUBINUM SANCTI UBALDI EPISCOPI TITULO BASILICAE MINORIS 
DECORATUR EIDEMQUE ALIA PRIVILEGIA CONCEDUNTUR, 


BENEDICTUS PP. XV 


Ad perpetuam rei memoriam. — Romanorum Pontificum deces- 
sorum Nostrorum vestigiis insistentes, celeberrima christiani orbis san- 
ctuaria, antiqua populi religione praestantia, pro re ac tempore, singu- 
laribus honoris titulis privilegiisque locupletare satagimus. Iamvero 
undecimo adventantis septembris mensis die, septingentesimus vige- 
simus quintus sese vertet feliciter annus, ex quo corpus sancti Ubaldi, 
Eugubinae civitatis et dioecesis Patroni, non sine caelesti quadam desi- 
gnatione, prope ipsam civitatem in montis cacumen translatum fuit. Non 
ignoramus, hoc diuturni temporis spatio, sanctum Patronum paterna 
pietate validoque auxilio filios suos fovisse ac protexisse, Eugubinos 
nempe cives populosque finitimos, atque in eos innumera beneficia, tam 
temporalia quam spiritualia, effudisse. Sicuti enim relatum est ad Nos, 

de excelso illo vertice virtus eius effulget, potissimum in repellendis 
spiritibus immundis atque in liberandis a mortis discrimine rabidi canis 
vel cuiusvis animalis morsu tactis, hominibus, opem ipsius, usque prae- 
sentem, implorantibus. Quare nunquam sancto Ubaldo debitae pietatis 
gratique animi testimonia defuerunt, a clero et populo tributa, praeeun- 
tibus episcopis et proceribus urbis. Templum sancto Ubaldo sacrum et 
continens coenobium religiosorum, qui venerandum eius corpus fide- 
liter custodiunt et piissime colunt, Magni Duces Urbinatium Eugubi- 
nique Gubernatores singulari prorsus munificentia auxerunt, decora- 
runt. Romanos quoque Pontifices praedecessores Nostros, et in vita et 
post obitum sancti Episcopi, singulari eum studio prosecutos esse scimus. 
Etenim rec. mem. Honorius Papa secundus Ubaldum, canonicum regu- 
larem ex Ordine sancti Augustini, anno reparatae salutis Mcxxix Eugu- 
binae Ecclesiae praefecit eundemque auctoritate apostolica episcopum 
consecravit; quem deinceps anno mcxcii Caelestinus Papa tertius in san- 
ctorum numerum retulit. Constat quidem eius sanctuarium, procedente 
tempore, plurés alios Romanos Pontifices decessores Nostros multis gra- 
tiis ac singularibus privilegiis ditare non destitisse. Prae ceteris recen- 
sendos esse arbitramur Sixtum IV, Leonem X, sanctum Pium V, Cle- 
mentem XI, Benedictum XIV, Pium VJ et Pium IX. Meminisse denique 
iuvat Pium X, decessorem Nostrum, qui cultor simul et propagator 
devotionis erga sanctum Ubaldum, autographo suo die 1x mensis augusti 
anni McMxtt obsignato, Piam Unionem a sancto Ubaldo appellatam, quam 
venerabilis frater loannes Baptista Nasalli-Rocca, tune dioecesis Eugu- 
binae navus atque actuosus praesul, sapienti ductus consilio, instituerat, 
peculiaribus indulgentiis aliisque privilegiis cohonestare dignatus est. 
Pontificum votis et operibus ecclesiastici viri et laici omnis ordinis, tum 
ex civitate ac dioecesi EKugubina, tum ex universa Umbria et ex plu- 
ribus Italiae, Europae atque Americae quoque regionibus, mirifice 
responderunt. Hoc testantur devotae‘ peregrinationes, frequens ad sacra- 
menta concursus, publicae poenitentiales pompae ac supplicationes, vigi- 
liaeque nocturnae coram Augusto Eucaristiae Sacramento publicae vene- 
rationi sollemniter proposito. Hoc denique luculenter confirmant conspicua 
fidelium dona et munificae largitiones pro eodem sanctuario instaurando 
atque amplificando. Et sane, novissimis his annis, corrogata undique 
stipe, vetustum sanctuarium instauratum est funditus eximiisque artis 
operibus concinne ornatum, cooperantibus Fratribus Minoribus, qui, 
eiusdem sacrae Aedis custodiae addicti, sacra ibidem mysteria religio- 
nisque officia ac functiones sollerti diligentia peragunt iugique pietate. 
Nune novo renident splendore quinque alae immanes quibus constat 

templum; patent fenestrae affabre sculptae cum vitris depictis; sex 
novae surrexerunt arae, ex quibus eminet altare princeps ex marmore 
constructum saeptisque marmoreis munitum, quod Nos ipsi, quasi sin- 
gulare Nostrae erga sanctum Ubaldum pietatis itemque perenne monu- 
mentum, donavimus. Hoc super allare eminet aenea pretiosa urna, quae 
corpus, per tot saecula incorruptum, contegit eiusdem sancti Ubaldi, 
Ecclesiae Eugubinae Episcopi et Patroni praecipui. Absoluto instaura- 
tionis opere, sanctuarium, die anniversario primaevae translationis sacri 
corporis, nempe undecimo proximi mensis septembris, Deo iterum dica- 
bitur, sacraeque huic functioni praeesse voluimus praecipuum operis 
eiusdem auctorem atque auspicem, nempe venerabilem fratrem supra 
laudatum Ioannem Baptistam Nasalli- Rocca, iam Eugubinum antistitem, 
modo titularem archiepiscopum Thebarum et a secretis largitionibus 
Nostris, qui personam Nostram in ipsius sanctuarii consecratione geret. 
Nunc autem, cum auspicatam hance nactus occasionem, Eugubinus 
hodiernus episcopus, venerabilis frater Carolus Taccetti, una cum Capi- 
tulo tum Ecclesiae Cathedralis tum Ecclesiae Conlegiatae ad sanctae Chri- 
stinae, nec non una cum religiosa familia Minorum Fratrum sanctuarii 
custodum, cetero clero, Municipii Praeside ac proceribus Eugubinis, Nos 
suppliciter exoraverit, ut, decessorum Nostrorum erga sanctum Ubaldum 
pietatem ac concessiones cumulantes, eius ecclesiam ac sanctuarium titulo 
ac dignitate Basilicae Minoris condecorare dignaremur, Nos frugiferis 
his votis ultro libenterque concedendum existimavimus. Quamobrem, 
collatis consiliis cum venerabilibus fratribus Nostris S. R. E. Cardina- 
libus Sacrae Rituum Congregationi praepositis, altentis expositis et prae- 
scriptis conditionibus ad rem pertinentibus, apostolica Nostra auctori- 
tate, tenore praesentium, praefatam ecclesiam seu sanctuarium sancti 
Ubaldi, penes Eugubinam civitatem, ad titulum ac dignitatem Basilicae 
Minoris perpetuum in modum evehimus, omnibus et singulis privilegiis 
atque honorificentiis eidem attributis quae Minoribus Almae huius 
Urbis Basilicis de iure competunt. Praeterea, ut solemnia consecrationis, 
propediem, ut supra diximus, habenda, uberiore cum spirituali emolu- 
mento celebrentur, largimur ut, hoc anno tantum, durante triduana 
dumtaxat supplicatione, in gratiarum actionem indicta pro felici san- 
ctuarii ipsius instauratione, media nocte trium ipsorum dierum, pro- 
pria sancti Ubaldi Missa cum cantu enunciato in sanctuario litari possit. 
Commoditati autem peregrinorum, ad sanctuarium turmatim, sicuti rela- 
tum est ad Nos, etiam e dissitis regionibus confluentium, benigne pro- 
spicientes, apostolica Nostra auctoritate, perpetuo facultatem tribuimus, 
ex qua in eadem sacra Aede sacerdotes peregrini aut duces peregri- 

norum, Missam celebrantes ad altare sancto Ubaldo Episcopo et Patrono 
civitatis Kugubinae sacrum, auhibere valeant Missam propriam de ipsomet 
sancto Confessore singulis per annum diebus, exceptis tamen festis 
duplicibus et dominicis primae et secundae classis, necnon feriis, vigi- 
liis et octavis, quae sint ex privilegiatis, rubricis ac decretis de cetero 
religiose servatis eaque lege ut in dominicis minoribus aliqua Missa de 
dominicis ipsis celebretur. Tandem indulgentias omnes ac singulas, 
peculiaresque alias omnes gratias spirituales, iam inde a saeculis a 
Romanis Pontificibus decessoribus Nostris Eugubino sancti Ubaldi san- 
ctuario concessas, quatenus opus sit, suprema Nostra auctoritate con- 
firmantes ratasque habentes, perpetuum, auctoritate similiter apostolica, 
privilegium adiicimus, ex quo, singulis annis, tribus potioribus dicti 
sanctuarii festivitatibus, videlicet die sexto decimo mensis maii, quo 
Sancti Ubaldi festum agitur, die undecimo mensis septembris, quo 
sacri corporis translationis memoria recolitur, denique feria tertia 
post Pentecosten, qua universae fere civitatis ac dioecesis Eugubinae 
cives ad sancti Ubaldi sanctuarium conveniunt peregre, ad recolendum 
Sacramentum augustum, in forma Quadraginta Horarum Orationis, 
publicae venerationi expositum, Eugubinus sacrorum antistes, vel alius 
ab eo deputatus in ecclesiastica dignitate constitutus Praesul, post rite 
peracta in sanctuario Missarum sollemnia, iuxta ritum formulamque 
praescripta, adstanti populo, cum plenaria addita indulgentia, Nostro 
et Romani Pontificis pro tempore exsistentis nomine et auctoritate, bene- 
dicere licite possit ac valeat: Haec concedimus, edicimus, mandamus, 
decernentes praesentes Litteras Nostras firmas, validas atque efficaces 
semper exstare ac permanere, suosque plenos atque integros effectus 
sorliri atque obtinere, omnibusque ad quos pertinent, sive pertinere 
poterunt, nunc et in posterum perpetuo suffragari, sicque rite iudi- 
candum esse ac definiendum, irritumque ex nunc et inane fieri si quid- 
quam secus super his, a quovis, auctoritate qualibet, scienter sive igno- 
ranter attentari contigerit. Non obstantibus contrariis quibuscumque. 

Datum Romae apud sanctum Petrum, sub annulo Piscatoris, die 
Xxvi augusli mMcmxtx, Pontificatus Nostri anno quinto. 


P. Carp. Gasparri, a Secretis Status. 

EPISTOLAE 


I 


AD PATRITIUM IOSEPHUM O'CONNOR, EPISCOPUM ARMIDALENSEM, GRATULA- 
TIONIS CAUSA OB TEMPLUM CATHEDRALE A FUNDAMENTIS EXCITATUM ET 
PROXIME CONSECRANDUM. 


BENEDICTUS PP. XV 


Venerabilis frater, salutem et apostolicam benedictionem. - Inde 
ab inito episcopatu, quem quintum decimum iam annum geris, pasto- 
rale tam recte videris intellexisse munus, ut dicere pene liceat, te ne 
unum quidem diem assiduo ex labore conquievisse. De industria enim 
in agendo tua plura antehac allata sunt, hodieque plura ad Nos affe- 
runtur: potissimum vero Nos delectavit nosse, auspicato consecraturum 
te fore die xtv mensis decembris cathedrale templum, quod a solo exci- 
tandum magnificeque perficiendum multo negotio curavisti, et funda- 
menta eo ipso die iacturum piae domus, in qua liberi parentibus 
orbi, alendi riteque instituendi, recipiantur. Vehementer equidem et rem 
feliciter actam et ineundum proxime insigne caritatis opus tibi, vene- 
rabilis frater, gratulamur; idque eo libentius facimus, quod animi tui 
vis atque virtus sperare utique iubet, futurum, ut, quaecumque in po- 
sterum necessitas vel utilitas cleri populique tui postulare videatur, 
ea, quemadmodum consuevisti, impiger adgrediaris. Actuosae profecto 
operae tuae mercedem, eamque magnam perpetuoque mansuram, Ille 
tibi aliquando dabit, qui nulla patitur recte facta suo praemio carere 
ac remuneratione; verum hoc interea tibi, pastorales inter sollicitudines, 
animos addere solaciumque afferre merito debet, quod, una cum am- 
plissima episcoporum regionis istius existimatione gregisque tui amore, 
peculiarem benevolentiam Nostram tibi conciliasti. Quibus quidem popu- 
laribus tuis significes volumus, Nos non modo omnibus eos laudibus 
prosequi, cum, etsi largo censu non sunt, iterum atque iterum Antisti- 
tis sui invitationibus egregia liberalitate responderint, sed etiam pluri- 
mum confidere, ita eos esse in officio perseveraturos, ut, posthac quo- 
que, pro facultatibus suis, dent tibi aditum ad maiora in dioecesis 
istius bonum efficienda. Caelestium interea donorum conciliatricem pa- 
ternaeque caritatis Nostrae testem, tibi, venerabilis frater, et clero 

populoque tuo, apostolicam benedictionem amantissime in Domino 
impertimus. 

Datum Romae apud sanctum Petrum, die xxix mensis augusti 
anno MCMXIx, Pontificatus Nostri quinto. 


BENEDICTUS PP. XV 


Il 


AD UNIVERSOS HELVETIAE EPISCOPOS, QUI SEDUNUM CONVENERANT 


Venerabiles fratres, salutem et apostolicam benedictionem. — Egre 
giam pietatem studiumque vestrum rursus elucere vidimus ex eis lit- 
teris quas nuper ex annuo conventu, Seduni habito, ad Nos commu- 
niter misistis. Intelleximus enim actuose vos ibidem necessitatibus gregis 
vestri, collatis consiliis, prospexisse, ac praeterea, cum feliciter dudum 
Helvetia, digladiantibus undique inter se populis, integra incolumisque 
ab immani belli calamitate servata esset, sollemnem propitio Deo gra- 
tiarum actionem de insigni beneficio in tertium diem dominicum mensis 
huius septembris indixisse. Propositum sane laudabile suscepistis: id 
enim magis magisque divinam patriae vestrae opem conciliabit. Nos 
vero qui eam peculiari quodam amore prosequimur, libentes has publicas 
supplicationes praeeundo participamus: eo libentius quod, bello sae- 
viente, ita pacis dono Helvetia usa est, ut multiplicibus caritatis ope- 
ribus mirifice nobilitata sit. Precamur ut non solum exercituum confli- 
ctus sed etiam multitudinum motus uhique, istic praesertim, tandem 
conquiescant. Hane in rem plurimum sane conferent memorabiles illae 
encyclicae litterae Rerum novarum; quarum quidem opportunitatem 
ipsi nune rerum eventus confirmant. Sed illud in primis curabitis, vene- 
rabiles fratres, ut ad Evangelii normam vitaeque christianae sanctitudi- 
nem populus revocetur: inde enim sine dubio secuturum est ut sensim, 
iustitia et caritate ducibus, in omnes civium ordines optata refluat sani- 
tas, ad prosperitatem reipublicae et felicioris aevi auspicium. Caelestium 
autem munerum conciliatrix et praecipuae benevolentiae Nostrae testis 
apostolica sit benedictio, quam vobis, venerabiles fratres, cunctaeque 
Helvetiorum genti amantissime impertimus. 

Datum Romae apud sanctum Petrum, in festo Nativitatis Beatae 
Mariae Virginis mcmxtx, Pontificatus Nostri anno sexto. 

AD IOANNEM 8. R. KE. PRESB. CARD. CSERNOCH, ARCHIEPISCOPUM STRIGONIEN- 
SEM, DE HUNGARIAE REBUS, 


Dilecte fili Noster, salutem et apostolicam benedictionem. - Quoad 
Hungaria vestra, superioribus mensibus, magna rerum perturbatione 
concussa est, cum ob communes miserias praecipuo quodam dolore 
excruciati sumus, tum tibi, dilecte fili Noster, conlegisque in episcopatu 
tuis vehementer ab hostili dominatu timuimus. Nune autem, cum vene- 
rabiles fratres Episcopos Vesprimiensem et Vaciensem admiserimus, 
singillatim atque accuratissime ab utroque edocti sumus quibus vos 
conflictati sitis quamque gravibus aerumnis. Etenim sacro patrimonio 
ita destituti estis ut ne relictum quidem vobis sit unde alere vitam 
possetis, et, impediti omnino quominus pastorale munus libere exerce- 
retis, acerbissimas vexationes oppetiistis; omnia demum experti et per- 
pessi estis, quae homines, omni freno exsoluti Ecclesiaeque o¢io abrepti, 
ad nocendum excogitare potuerunt. Verum ex ipsa tristium eventuum 
enarratione plura collegimus, quibus abunde delectaremur; didicimus 
enim vos sine iactura dignitatis et invicta cum fortitudine calamitates 
eas omnes pertulisse, et clero populoque vestro praebuisse saluberrima 
virtutum omne genus exempla. Qua in re scitote Nos et angoribus 
vestris congruere et constantiam vestram summopere vobis gratulari. 
Quoniam vero clerum popularesque vobis commissos memoravimus, 
facere non possumus quin debitis prosequamur laudibus cum sacerdo- 
tes istos, qui, maximam partem, Antistites suos imitati, se officii reti- 
nentissimos praestiterint, tum catholicos Hungaros, quorum fides ani- 
mique magnitudo effecerit ne clerus maiora indignioraque pateretur. 
Ac certe, cum intemperantes rei publicae gubernatores id propositum 
sibi haberent ut cum vetere societatis ordine maiorum fidem labefacta- 
rent, cernere re ipsa licuit quam altis in populo radicibus defixa esset 
catholica ea fides, unde inlustris S. Stephani natio uti omnem cultum 
atque humanitatem hausit, sic spem omnem futurae prosperitatis spon- 
dere sibi unice potest. Quo in genere clerus summa contentione nitatur 
oportet, ut in popularium animis avitam fidem acriter tueatur excolat- 
que uberius; quod sacerdotes haud multo negotio assequentur, si arctiore 
cum iis consuetudine coniuncti erunt eorumque voluntatem magis 
magisque sibi conciliaverint. Quod vero ad Nos atlinet, nihil profecto 

reliqui faciemus, quod nationi vestrae, tam praeclare de Ecclesia meri- 
tae, sit aliquo pacto profuturum. Optata interim reservavimus, quae 
venerabiles fratres Episcopi Vesprimiensis et Vaciensis tuo Nobis nomine 
aperuerunt, opportunamque eorum rationem habebimus cum contro- 
versiae ex bello ortae disceptabuntur. Deliberatum vero Nobis est nihil 
decernere nisi rogatis antea sententiam, quorum intersit, venerabilibus 
fratribus Hungariae Episcopis, neque ulla inire consilia nisi quae reli- 
gionis tantummodo et fidelium istorum bonum suggesserit. In solacium 
interea praeteritorum ac praesentiuin malorum inque testimonium pater- 
nae caritatis Nostrae, tibi, dilecte fili Noster, conlegis in episcopatu tuis 
et universo clero populoque vestro apostolicam benedictionem aman- 
tissime impertimus. 

Datum Romae apud sanctum Petrum, die xt mensis septembris 
anno MCMXIX, Pontificatus Nostri sexto. 


BENEDICTUS PP. XV 


IV 


AD BERNARDINUM JANDI, O. 8. B., PRIOREM ARCHIABBATIAE 8S. MARTINI IN 
S. MONTE PANNONIAE, GRATULANDI CAUSA. 


Dilecte fili, salutem et apostolicam benedictionem. — Magno animum 
Nostrum maerore affecerunt quae de duriore nuper accepimus condi- 
cione, in quam sodales insignis istius Archiabbatiae inciderunt cum, 
proximis hisce mensibus, divina humanaque omnia iura in Hungaria 
permixta infeliciter sunt. Sollicitudinibus enim ac molestiis, quas, eo 
ipso quod Archiabbate carebatis, gigni necesse erat, graves accesserunt 
comminationes atque adeo insidiosa blandimenta, quibus, qui tune domi- 
nabantur, insano enisi sunt consilio, ut ad sacra vota perfrigenda et a 
fide ipsa desciscendum vos omnes inducerent. At, quantumcumque 
impendebat detrimenti, in officio perstitistis, D. N. lesu Christi verbis 
confisi, qui pollicitus est se centies iis redditurum qui omnia pro nomine 
eius reliquissent. Vobis autem omnibus de eiusmodi constantia gratu- 
lamur, tibique in primis, dilecte fili, qui tam fortiter strenueque et ipsemet 
nefariorum hominum conatibus restiteris et sodalium tuorum animos 
ad resistendum incenderis. In quo argumentum placet agnoscere claris- 
simum tum religiosorum spirituum quibus Archiabbatia ista animatur, 
tum peculiaris patrocinii quo eam magnus Patriarcha Benedictus com- 

plectitur ac tuetur. Quod reliquum est, dum vos vehementer hortamur 
ut cotidie digniores vocatione vestra sancta efficiamini, cuius vi atque 
virtule superiores ab asperrimo certamine discessistis, divinorum mune- 
rum auspicem paternaeque benevolentiae Nostrae testem, tibi, dilecte 
fili, et universis sodalibus tuis, apostolicam benedictionem peramanter 
impertimus. 

Datum Romae apud sanctum Petrum, die xm mensis septembris 
anno McMXIX, Pontificatus Nostri sexto. 


BENEDICTUS PP. XV 


V 


AD REMIGIUM BEKEFI, EX ORDINE CISTERCIENSIUM, ABBATEM DE ZIRCZ, LIT- 


TERAE GRATULATORIAE, 


Dilecte fili, salutem et apostolicam benedictionem. — Suspensum 
occupatamque tenuit superioribus mensibus animum Nostrum miserrima 
condicio, quam Hungariae gubernatores clero regulari facessisse uni- 
verse nuntiabatur. Nuper vero perlatum distincte ad Nos est, in communi 
illa religiosorum virorum vexatione ne Ordini quidem vestro parcitum 
esse, cui, saeculorum decursu, tam praeclarae rerum gestarum accesserant 
laudes. Ecclesiae enim adversarii non modo vos de fortunis omnibus 
deturbarunt, quibus instituta vestra, optima christiani cultus domicilia, 
alebantur, sed vitam ipsam monasticam, longe vobis pretiosissimam, fun- 
ditus evertere conati sunt. Cui quidem turpi consilio ita repugnando 
obstitistis, ut ad inopiam atque egestatem delabi quam impiorum homi- 
num minis vel illecebris concedere malueritis. Id profecto tibi, dilecte 
fili, cunctisque sodalibus tuis vehementer gratulamur; vobisque, qui 
spectaculum facti estis mundo et angelis et hominibus, optamus omina- 
murque, ut in spiritu ac disciplina Bernardi Patris Legiferi, quae talem 
ac tantam peperit vobis victoriam, cotidie magis proficiatis. Caelestis 
interea solacii gratiaeque conciliatricem, itemque paternae caritatis 
Nostrae testem, tibi, dilecte fili, sodalibusque omnibus, quibus digne 
praees, apostolicam benedictionem amantissime in Domino impertimus. 

Datum Romae apud sanctum Petrum, die xm mensis septembris 
anno mMoMxIx, Pontificatus Nostri sexto. 

Vi 


AD FELICEM 8S. R. E. CARD. DE HARTMANN CETEROSQUE EPISCOPOS QUI FUL- 
DAM CONVENERUNT. 


Dilecte fili Noster et venerabiles fratres, salutem et apostolicam 
benedictionem. — Acceptissimae sane Nobis vestrae fuerunt officiosae 
litterae, Fulda communiter datae, quo primum vos, post quinquennium, 
remoto tandem luctuoso belli spectaculo, tametsi non parum adhuc futu- 
rarum rerum solliciti, proxime coivistis. Atque illud in primis gratum acci- 
dit quod tam eximios pietatis sensus erga Christi Vicarium profitebamini; 
et quamquam non semel praeclaram vestram cum Apostolica hac Sede 
coniunctionem testati estis, laetamur tamen eam vos in postremo hoc 
coetu, qui inter alios eminet, studiose confirmavisse. Hic enim in ipsum 
incidit annum, quo fauste saecularia sollemnia in honorem S. Bonifacii, 
Germaniae apostoli, istic celebrantur: quod cum optimum profecto sit 
patriae vestrae auspicium, recte ipsi affirmatis: « Amicum S. Bonifacii 
« sidus opportune nunc iterum ab alto promicat, melioris et sanctioris 
« spei nuntius ». Precamur autem ut quemadmodum propitius is vobis 
affuit cum, ad eius sepulerum, dioecesium utilitatibus consuleretis, ita 
idonea quoque auxilia vobis a Deo impetret ut, in his temporum dif- 
ficultatibus, ad gravissimas pastoralis officii partes digne exsequendas 
valeatis. Filiis vero amantissimis, qui vestrae sunt curae concrediti, 
certe, magnus istius gentis apostolus, non solum caelestis solatii copiam, 
sed etiam christianam fortitudinem benigne implorabit, ut, arcte cum 
suis Pastoribus coniuncti, fidet ardorem, a maioribus sibi tamquam here- 
ditate traditum, constantissime retineant. Quod est reliquum, plurimam 
habemus vobis gratiam de triduanis precibus quas pro Ecclesiae et 
Apostolicae huius Sedis necessitatibus ad S. Bonifacii sepulcrum pie 
fundere voluistis. Ac divinorum munerum conciliatricem praecipuaeque 
benevolentiae Nostrae testem, vobis, dilecte fili Noster et venerabiles 
fratres, et universo clero populoque vestro apostolicam benedictionem 
peramanter impertimus. 

Datum Romae apud sanctum Petrum, in festo Exaltationis S. Cru- 
cis McMxIx, Pontificatus Nostri anno sexto. 

ACTA SS. CONGREGATIONUM 


SACRA CONGREGATIO CONSISTORIALIS 


PROVISIO ECCLESIARUM 


8. C. Consistorialis decretis, SStmus D. N. Benedictus XV has, quae 
sequuntur, ecclesias de proprio pastore providit, scilicet: 


21 augusti 1919. — Cathedrali ecclesiae Bolivarensi praefecit R. P. D. 
Carolum Mariam de la Torre, hactenus episcopum Lojanun:. 

2 septembris. — Titulari episcopali ecclesiae Maximianopolitanae, 
R. P. D. Gulielmum O’ Hare, S. 1, quem constituit vicarium aposto- 
licum in Giamaica. 

6 septembris. — Titulari archiepiscopali ecclesiae Sardicensi, R. P. D. 
Paulum de Huyn, hactenus archiepiscopum Pragensem. 

9 septembris. — Cathedrali episcopali ecclesiae Vaciensi, R. D. Ste- 
phanum Hanauer, canonicum ecclesiae cathedralis Veszprimiensis eius- 
demque curiae cancellarium. 

12 septembris. — Titulari episcopali ecclesiae Rhithymnensi, R. D. An- 
tonium Autunes, canonicum cathedralis ecclesiae Conimbricensis, quem 
constituit auxiliarem Rmi Episcopi eiusdem dioeceseos Conimbricensis. 

16 septembris. — Metropolitanae ecclesiae Pragensi, R. D. Franci- 
scum Kordic, professorem in theologica Universitate eiusdem civitatis. 


ALBINGANEN. et ALIARUM 


SANATIONIS ALIENATIONUM 


17 maiti 1919 


Quagstio. - Occasione cuiusdam petitionis Ordinarii Albinganen., 
ad tollendam quae de facili in praxi emergere posset ambiguitatem, 
mandatum est disceptari in hac S. Congregatione utrum Ordinarii, qui 
ad normam can. 1532, § 1, facultatem facere possunt alienandi bona 

ecclesiasti¢a, quorum valor non excedat triginta millia libellarum, possint 
etiam sanare emptiones venditiones, quae sine debita licentia factae 
fuerint; et, in supposftione quod possint, an debeant in casu servare 
leges seu praescripta eiusdem canonis 1532, §§ 2, 3. 


ANIMADVERSIONES ad propositam quaestionem solvendam itaa quodam 
cl. Consultore luculenter proponebantur. Statuendum ante omnia quinam 
sit valor alienationis, quae sine debita licentia fuerit peracta. Quod qui- 
dem facile admodum negotium est, quum ipse legislator in Codice id ex- 
pressis verbis edixerit. In “canone enim 1530, § 1, n. 3 statuitur: « (Requi- 
ritur) 3° licentia legitimi Superioris, sine qua alienatio « invalida est ». 

At quaeri ulterius potest de qua invaliditate sermo sit. Distinguunt 
enim iurisconsulti duplicem invaliditatem, alteram completam, incom- 
pletam alteram. Haec tune habetur, quando non desunt elementa ne- 
gotii iuridici, sed vitio aliquo inveniuntur affecta. [lla locum habet, 
quum in negotio aliquod deest ex elementis intrinsecis aut essentia- 
libus requisitis sive ex natura rei, sive ex voluntate legis aut partis. 
Primi generis invaliditas rescindibilitatem producit, alterius vero nulli- 
tatem veri nominis. Et certum est ex data quoque definitione, aliena- 
tionem sine licentia peractam efficere ut negotium sit nullum. 

Iam age, quod nullum est, nullum producit effectum; scilicet non 
producit effectum illum, ad quem producendum ab agente actus positus 
est. Et in hoe, nulla potest esse difficultas. Nemo enim dixerit in casu 
nostro alienationem sine debita licentia peractametransmittere domi- 
nium, stante citata praescriptione Codicis, collato canone 1680 § 1, in 
quo dicitur: « Nullitas actus tunc tantum habetur, quum in eo defi- 
« ciunt quae actum ipsum essentialiter constituunt, aut sollemnia seu 
« conditiones desiderantur a sacris canonibus requisitae sub poena nul- 
« litatis »; quod ultimum praecise in casu nostro obtinet. Agitur proinde 
in casu de actu nullo stricte dicto. 

Porro quinam sunt effectus actus iuridice nulli in sensu stricto 
huius vocis? Actus nullus non habet iuridicam exsistentiam, quare nec 
constituere nec immutare, nec exstinguere potest relationem ullam iuri- 
dicam; hine ex. gr. res tradita in exsecutionem actus nulli non transit 
in proprietatem acquirentis et vindicari potest ex quocumque posses- 
sore; - praeterea actus nullus caret quovis effectu et vi in relatione ad 
omnes interesse habentes; quare non solum emptor, sed venditor 
quoque potest agere contra invalidam seu nullam alienationem, ut pro 
re nostra patet etiam ex § 2 can. 1534; - deinde, actus nullus non 
eget invalidari; - tandem actus nullus sanari non potest, quia non 

sanatur nisi illud quod exstitit; actus autem nullus nec exsistit nee 
exstitit unquam. 

Omissis autem aliis effectibus, de quibus ‘in praesenti non est 
quaestio, de hoc ultimo, qui ad rem nostram proxime facit, aliquid 
magis in particulari dicendum est. 

Nullitas igitur actus insanabilis est, quia nee praescriptio nee con- 
firmatio seu ratihabitio efficere potest ut actus nullus convalescat. 

Et re quidem vera, in ordine ad actum nullum, ne loqui quidem pos- 
sumus de praescriptione. Praescriptio enim supponit ius aut actionem, 
quod exerceri aut quae poni debebat, exercitum aut positam non esse; 
ad hoe autem ut actus nullus non producat effectus iuridicos, nullum 
ius exerceri, nullam actionem poni necesse est. Hine poterit quis semper 
opponere fundamenti defectum in actione, quam alter contra ipsum expe- 
riri vult, etsi praescriptionis tricennalis aut ulterioris limites praeterlapsi 
fuerint. Cfr. Codex, can. 1893. Hoe unanimiter tradunt iurisconsulti recen- 
tiores, hoc docuerunt antiqui. lam Licinius Rufinus (|. 210 de div. reg. 
tur. ant. D., L, 17) dicebat: « Quae ab initio inutilis fuit stipulatio, ex 
« post facto convalescere non potest » et Paulus (I. 29 tit. cit. D.): « Quod 
« ab initio vitiosum est, non potest tractu temporis convalescere »; quae 
omnia consecravit Bonifacius VIII in regula 18 iuris in 6°: « Non firma- 
« tur tractu temporis, quod de iure ab initio non subsistit ». 

Sed neque confirmatione sanari potest; non enim sanatur nisi i!lud, 
quod, etsi infirmitate laborans, exsistit tamen. Quare actus nullus debet 
de novo integer pomi sine defectu, quo antea inficiebatur, quique nulli- 
tatis causa exsistebat. Loqui quidem possumus, et ita de facto saepe 
iurisconsulti et canonistae, aliquando ipsum ius, loquuntur, de confir- 
matione, ratihabitione seu sanatione actus absolute nulli; sed haec est 
impropria locutio. Vera enim confirmatio vel ratihabitio seu sanatio ea 
est, quae habet effectum retrotractionis; nam « ratihabitionem retrotrahi 
«et mandato non est dubium comparari » (reg. 10 iur. in 6°). Porro 
effectus iste retrotractionis applicari quidem potest actibus rescindibi- 
libus, non vero actibus nullis, neque citata regula iuris locum habet 
quando mandatum ab initio requiritur tamquam forma actus aut per 
vim auctoritatis. Testem habemus Gaium (Il. 9 § 5 de auct. et cons. 
tut., etc., D. XXVI, 8; cfr. § 2 de auct. Inst. Iust. 1, 21) aientem: « Tutor 
« statim in ipso negotio praesens debet auctor fieri; post tempus vero 
« aut per epistolam interposita eius auctoritas nthil agit ». 

Quare ea, quae aliquando dicitur confirmatio actus nulli, non est 
vera confirmatio, sed positio novi actus validi, qui omnes habens con- 
ditiones a iure praescriptas, suos effectus ex nunc, idest ex tempore 

quo positus est, producit. Hinc, si impubes testamentum condit, quod 
legalem aetatem adeptus confirmat, haec suae voluntatis declaratio non 
efficit validum testamentum, quod erat et manet nullum; si confirmatio 
facta fuerit observatis omnibus sollemnitatibus a iure praescriptis habe- 
bimus testamentum validum, quod, substantia rei inspecta, idem erit 
ac primum, sed formaliter novum omnino testamentum est. Et quamvis 
in contractu partes contrahentes possint, si velint, pacisci, ut novus 
actus seu novum negotium existimetur produxisse suos effectus ex eo 
tempore, quo positus fuerat actus nullus, id quidem poterunt, sed hoc 
valebit vi additi pacti, non vi actus nulli prius positi, et vim habebit 
inter partes paciscentes, non autem relate ad tertios. 

Hance novi actus positionem seu stipulationem libere faciunt partes 
sine ullo interventu magistratus aut iudicis, quae tamen, ut diximus, 
ipsum actum nullum sanare non possunt. Pariter libere possunt partes 
renunciare iuri, quod in foro nostro ex can. 1679 habent, experiendi 
actionem ad obtinendam a iudice declarationem nullitatis. Sic etiam 
ex. gr. in iure civili (Cod. civ. ital., art. 1311) statuitur confirmationem 
seu ratihabitionem testamenti nulli locum non habere nisi ex parte 
heredum aut causam habentium a testatore, ex quo indirecte deducitur 
testatorem ipsum non posse ratihabere posteriore declaratione aut novo 
actu testamentum ipsum suum nulliter factum. Quae quidem merito 
statuuntur. Nam validitas vel invaliditas actus iuridici non potest depen- 
dere a voluntate privati hominis, sed unice ex praescripto legis, dum 
contra in potestate est interesse habentis sese iuvare, vel non, nulli- 
tate a lege statuta. Ratihabitio ex parte ipsius testatoris secumferret 
in eo potestatem substituendi sollemnitatibus a iure praescriptis alias 
diversas sollemnitates, quibus efficeretur validum testamentum quod ex 
lege nullum est; contra, ratihabitio ex parte heredum id non importat, 
nec testamentum nullum facit validum, sed unice importat renuntia- 
tionem ex parte heredum iuri invocandi declarationem nullitatis, eam- 
que opponendi, renuntiationem utilitati et commodis, quae ipsis prove- 
nire possent ex oppositione actionis nullitatis. Hane renuntiationem 
privatus quogue homo facere potest. 

Sed an actus nullus veri nominis sanationem seu confirmationem 
nancisci potest, magistratu interveniente suamque auctoritatem interpo- 
nente? Porro ex dictis negativa prorsus descendit responsio; rationes 
enim, quae ad adstruendam impossibilitatem sanationis actus nulli 
allatae sunt, ex intimis procedunt seu ex ipsa iuridica natura actus. 

Verum dubitari quidem potest ex nonnullis textibus iuris. Certe in 
iure Romano (I. 38 De adopt. D. I. 7) dicitur: « Adoptio non iure facta, 

Acta, vol. XI, n. 11, — 1-10-19. 

«a Principe confirmari potest »; idem dicitur (1. 3 si maior factus etc. 
C., V., 74) fieri in casu alienationis fundi rustici facta a minore sine 
decreto auctoritatis exercentis altam tutelam (et est casus valde nostro 
affinis) per certum temporis decursum. Imo in iure nostro, quod ad 
casum attinet nostro fere aequalem, dicitur alienationem rei ecclesia- 
sticae a Praelato factam, Capitulo reclamante seu contradicente, non 
tenere et a successore non debere servari, nisi tamen Capitulum, con- 
sensu suo etiam postea, sive ex intervallo, praestito, eam approbet seu 
ratam habeat: «certum est de rigore iuris concessionem illam non 
« tenere, quam reclamante Capitulo per praedecessorem tuum factam 
« constat fuisse, nisi eam ratam postmodum habuisset », c. 3 de his quae 
fiunt a Prael. etc. X, tit. IL], 10. 

Quid igitur dicendum? Scilicet summus Princeps supra ius est. 
Ipse igitur, quemadmodum posset novas formalitates seu sollemnitates 
ad actus validitatem generali lege statuere, ita potest id facere pro sin- 
gulari actu. Sanare proinde potest actum nullum prout hic et nunc 
exsistit seu cum defectu, quia dispensat super ea formalitate, ex qua 
actus nullitas exsurgit, dummodo, ut patet, nullitas proveniat ex de- 
fectu extrinsecae sollemnitatis, quae ex ipsius obtinet voluntate. Quare 
non potest ex. gr. sanare contractum nullum ex defectu consensus. 

Neque sanare potest actum ea tunc, sed solummodo ex nunc, nisi 
per fictionem iuris, concedens partibus privilegium et favorem, qui in 
sua sit positus potestate. Neque id ordinarie potest laedendo iura tertio 
acquisita; nam certe nemo dixerit Romanum Pontificem ita ex. gr. sanare 
posse in radice matrimonium Caii ut hereditatem Titii, - qui suum 
heredem instituit filium Caii legitimum, vel, si non haberet, Sempro- 
nium, - transferat de Sempronio in filium Caii, qui, sanato in radice 
matrimonio patris sui, postquam Sempronius mortuo Titio, eius here- 
ditatem adivit, exinde evasit filius legitimus Caii et natus erat ante 
mortem Titii. 

Quare potest summus Princeps sanare actum nullum ex nunc, vel 
etiam ex tunc, intra limites supra dietos; sed nonnisi summus Princeps 
potestate ordinaria, quia ad hoc necesse est ut confirmans seu sanans 
supra ius sit positus. 

Id autem potest summus Princeps sive particulari concessa dispen- 
satione, sive generali constitutione legis; id vero non possunt inferiores 
magistratus. Ex his autem clara fiunt ea, quae sive ex iure Romano 
sive ex iure nostro supra fuerunt adducta. 

Haec proposito casui applicando, quum nulla in Codice exstet lex, 
qua, supposita accessione consensus Ordinarii ad alienationem iam 

nulliter peractam, ista sanari dicatur, quemadmodum antiquo iure fuerat 
sltatutum, ut vidimus, in casu alienationis ab Episcopo factae sine con- 
sensu Capituli, dicendum est Ordinarium non posse sanare alienatio- 
nem sine sui licentia, a iure requisita, factam. 


Reso.utio. - Propositis in plenario conventu S. C. Concilii habito 
die 17 maii 1919 supra enunciatis dubiis, nimirum: 

1. An loci Ordinarius vi canonis 1532 sanare valeat peractas sine 
debita licentia alienationes bonorum ecclesiasticorum, quorum valor non 
excedat triginta millia libellarum ; 

Et quatenus affirmative: . 

Il. An idem Ordinarius, quum sanationem impertitur, teneatur ser- 
vare praescriptas normas canonis 1532, § 2 et 3. 

Emi Patres respondendum censuerunt: 

Ad I. Negative. 

Ad IL. Provisum in primo.. 

Factaque de praemissis SSmo Dio Nostro Benedicto Div. Prov. PP. XV 
relatione, per infrascriptum S, Congregationis Secretarium, in audientia 
diei 18 subsequentis, Sanctitas Sua datas resolutiones approbare et con- 
firmare dignata est. 

I. Mort, Secretarius, 


SACRA CONGREGATIO DE PROPAGANDA FIDE 


NOMINATIONES 


Brevibus apostolicis nominati sunt: 


1 augusti 1919. — Vicarius apostolicus de Beni in Botivia R. P. Ray- 
mundus Calvo, ex Ordine Minorum. 

— Vicarius apostolicus de Chaco in Bolivia R. P. Hippolytus Uli- 
velli, ex Ordine Minorum. 

4 augusti. — Vicarius apostolicus Lybiae R. P. Hyacinthus Tonizza, 
ex Ordine Minorum. 

— Vicarius apostolicus Archipelagi Navigatorum R. P. Ioseph Dar- 
nand, e Societate Mariae. 

18 septembris. — Vicarius Apostolicus Jamaicae in Antillis R. P. Gui- 
lelmus O’ Hare, e Societate’ Jesu. 


| 

| 

SACRA CONGREGATIO RITUUM 


DUBLINEN. 


BEATIFICATIONIS SEU DEGLARATIONIS MARTYRIL SERVORUM DEI FIACRII TOBIN 
A KILKENNIA ET IOANNIS BAPTISTAE DOWDALL AB ULTONIA, ORDINIS 
MINORUM S. FRANCISCI CAPUCCINORUM, IN HIBERNIA PRO FIDE, UTI 
FERTUR, INTEREMPTORUM. 


Invicto agmini biscentum quinquaginta septem Servorum Dei, de 
quorum martyrii fama causa Dublinensis die 12 februarii anno 1915 
introducta fuit, accenseri non potuerunt duo sacerdotes e franciscali 
familia Capuccinorum, nempe Fiacrius Tobin a Kilkennia et loannes 
Baptista Dowdall ab Ultonia, quia in actis illorum processualibus nec 
testes de his rogati fuerunt, nec documenta exhibita, praesertim ob 
repentinam Postulatoris Dublinensis mortem. Verum huiusmodi mora 
praesenti Causae potius favere quam nocere visa est, siquidem novae 
inquisitioni et disceptationi parata et strata apparuit via, prioris causae 
vestigia sectando. Recentior insuper processus in eadem curia Dubli- 
nensi confectus et Sacrae Rituum Congregationi traditus, complet pri- 
mum et testimonia ac documenta continet, quae ad duos praedictos 
Dei Servos eorumque martyrii famam referuntur. P. Fiacrius Tobin, 
furente persecutione Kromwelliana, anno 1656, et P. loannes Baptista 
Dowdall, Anna regnante, anno 1710, pro fide, uti asseritur, occubue- 
runt. De utroque Servo Dei, prouti mos est, aliquid innuere libet. Fia- 
crius Tobin, Kilkenniae natus, adolescens in Ordine Capuccinorum 
cooptatus, Carolopoli, in Gallia, ubi idem Ordo Coenobium habebat, 
missionibus catholicis Hiberniae augendis destinatus, sedulam navavit 
operam studiis philosophicis ac theologicis. [ussu superiorum, anno 1646 
in paltriam suam reversus, Spiritu Dei plenus et sana doctrina instru- 
ctus, fidem catholicam bonosque mores apud Hibernas gentes propa- 
gavit. Anno 1650 deditione urbis Kilkenniae peracta in potestatem Krom- 
wellii, aufugientibus ceteris de clero, ipse cum suo converso et altero 
sodali e Fratribus Minoribus, intrepidus ibi remansit, ut catholicis verbo 
et opere prodesset, sacramenta ministraret et aegrotis, praesertim lue 
grassante, inserviret. Quinque post menses ab haereticis captus et in 
carcerem coniectus, dum supremum supplicium expectabat, gratiam apud 

custodem carceris adeo invenit ut Missam celebrare sacrumque mini- 
sterium catholicis praestare potuerit. Quin imo, instantibus proceribus, 
Praefectus civitatis eum libertate donavit intra fines tantum urbis. Ver- 
tente anno 1653, promulgata lege expulsionis universi cleri ab Hiber- 
nia, ipse eandem sortem subire illamque insulam relinquere coactus, 
Galliam adivit. Sed eo vix appulit, assentiente Commissario generali 
missionis Hiberniae, in hance insulam regressus est. Illic per biennium 
apostolicos labores in Dei gloriam et salutem animarum impendit. 
Ineunte anno 1656, in quadam agresti via ab altero ex iis, qui, pro- 
misso praemio illecti et religionis odio agitati, sacerdotes catholicos 
inquirebant ad perniciem, comprehensus et ligatus, ad Hewsonium, 
Dublini Praefectum, rapitur. A iudicibus in tribunali sedentibus inter- 
rogatus, aperte et ingenue fatetur se esse sacerdotem ex Ordine Capuc- 
cinorum, suamque fidei professionem christiana libertate profert: « Re- 
« diisse - dicit - in Hiberniam, ut sanguine suo testimonium fidei 
« catholicae perhiberet, nullamque ab eis, tot iam martyrum cruore 
« pollutis, misericordiam expectare; unum sibi esse in votis, ut lege, 
« etsi iniquissima, agerent, ipsi, quo sibi vitam daretur, in agone pro- 
« fundere ». Ne eius ad mortem damnatio magis in fide confirmaret 
catholicos, iidem iudices capitalem sententiam cum durissimo exilio in 
insula Barbados commularunt; et donec propitia se offerret occasio ad 
ea loca navigandi, Servum Dei ligatum in carcerem mittunt, eumque 
custodibus tradunt saevitiis excruciandum. Post mensem eductus est 
navique impositus, etsi febri laboraret. A portu Dublini solvunt navi- 
gantes, qui biduo post, exorta tempestate, in portum Waterfodiensem 
se recipiunt, ibique, perdurantibus ventis itineri adversis, consistere 
debent. Quaenam fuerit per id temporis conditio Servi Dei describitur 
in epistola a P. Bernardino, Commissario Ordinis Capuccinorum, e loco 
Montis Sancti missa sub die 20 iulii 1656 ad Sacram Congregationem 
de Propaganda Fide: « In navi - ibi legitur - velut in carcere catenis 
« onustus, rebus omnibus expoliatus, detinetur Servus Dei Fiacrius eique, 
«inter rigidiores hyemis inclementias, duri asseres erant febricitanti 
« corpusculo, cervical lignum, putris et purulenta aqua potus, pisa 
« semicocta et pauca reliquum nutrimentum ». Cunctas hasce aerumnas 
pro Christo patienter toleratas, sequuta est mors P. Fiacrii quam idem 
Commissarius ita evenisse narrat: « Ex navi illa et haereticorum catenis 
« migravit in caelum, haud dubium, martyr, saltem caritatis et volun- 
« tatis, die 6 martii anni 1656». Cum hac relatione Commissarii con- 
cordant Acta Processus Dublinensis, Bullarium Ordinis Capuccinorum 
et Historia persecutionum Hibernarum, edita acl. me, Cardinali Moran, 

- Alter heros, pari laude dignus, P. loannes Baptista Dowdall, ex 
Ultonia oriundus, genere et censu clarus, mundi oblectamentis divitiis- 
que spretis, pro Christi amore et imitatione Ordinem Capuccinorum 
amplexatus est. In missionibus Hibernis quadraginta et amplius annos 
adlaboravit. De eo adhuc vivente P. Andreas Nugantius, missionis Prae- 
fectus, anno 1708, ad S. Congregationem de Propaganda Fide scribebat: 
« Venerabilis Pater Ioannes Baptista Dowdall, octagenarius vir, anima- 
«rum zelo accensus ac missionarii muneri totus addictus a quadraginta 
« annis, mirum quam insignes proventus retulerit. Multos haereticos ad 
«fidem perduxit, permultis regni proceribus orthodoxis sacramenta 
« administrat, omnibus ob morum gravitatem gratissimus exsistens ». 
Sub Anna regnante, anno 1702-1714, acrior exarsit persecutio in catho- 
licos, maxime in sacerdotes et religiosos, praesertim si eos professione 
protestantes ad catholicam fidem reduxissent. Tune enim capitalis poena 
erat indicta per specialem legem, anno secundo reginae Annae latam, 
cui nomen et finis erat: « Actus ad praeveniendum ulterius Papismi 
« incrementum ». Sed strenuus missionarius, apostolico suo ministerio 
intentus, absque metu et tremore omnem,operam adhibuit ad conver- 
sionem hominpum sakhitariter promovendam; ideoque a Cardinali Moran 
meruit appellari: « Insignis prae multitudine haereticorum quos reduxit 
«in sinum Ecclesiae Catholicae ». Hac de causa, pluries ad haereticis 
comprehensus et toties in tetrum carcerem reclusus, diras pro Christo 
sustinuit inedias. Ob conversionem ab eo factam illustris matronae, 
instigantibus huius consanguineis, Servus Dei in ergastulum Londinense 
translatus est, ibique fame et frigore consumptus, inter diros et acerbos 
ergastuli dolores, et impias in Deum nocentium voces per genus novum 
martyrii vitam emisit, vitamque invenit aeternam martyrii laurea deco- 
ratam Londini, in Anglia, anno 1710. [ta Annales Capuccinorum Hiber- 
niae, conscripti a P. Bonaventura Donnely, Capuccinorum Hiberniae 
Definitore, anno 1741; necnon Cardinalis Moran in citato opere De per- 
secutione catholicorum Hibernorum: Fr. Ioannes Baptista Dowdall, Ulto- 
niensis et Bullarium Ordinis Capuccinorum. - Haec et alia, ex actis 
processualibus et documentis authenticis deprompta, Sacrae Rituum 
Congregationi tamquam valida argumenta subiecta sunt ad probandam 
martyrii famam, quam ambo Servi Dei inde ab obitu consequuti sunt, 
eo quod carceres, exilia, aerumnae illos in mortem, ex communi opi- 
nione, adduxerunt. Itaque eiusmodi fama martyrii in dies magis incla- 
rescente et vigente, super qua processus Informativus Dublini confectus 
est, quum omnia, servato iuris ordine, parata sint ut ad ulteriora pro- 
cedatur, instante Rmo P. Raphaélea Vallefinaria, Ordinis Minorum Capuc- 

cinorum postulatore generali, attentisque litteris postulatoriis in priori 
Causa Dublinensi iam exhibitis, novisque hos viros Dei Famulos respi- 
cientibus, Emus et Rihus Diius Cardinalis Vincentius Vannutelli, Epi- 
scopus Ostiensis et Praenestinus, Sacri Collegii Decanus et huius Causae 
Ponens seu Relator, in Ordinariis sacrorum rituum Congregationis comi- 
tiis ad Vaticanas aedes coactis, sequens dubium discutiendum propo- 
suit: An sit signanda Commissio Introductionis Causae in casu et ad 
effectum de quo agitur? Et Emi ac Ri Patres sacris tuendis ritibus 
praepositi, post relationem eiusdem Emi Cardinalis Ponentis, audito 
voce et scripto R. P. D. Angelo Mariani, Fidei promotore generali, omni- 
bus sedulo perpensis, rescribendum censuerunt: Affirmative seu signan- 
dam esse Commissionem introductionis Causae, si Sanctissimo placuerit. 
Die 22 iulii 1919. 

Quibus omnibus Sanctissimo Domino nostro Benedicto Papae XV 
per infrascriptum Cardinalem sacrae Rituum Congregationis Praefectum 
relatis, Sanctitas Sua rescriptum* sacrae eiusdem Congregationis ratum 
habens, propria manu signare dignata est Commissionem [ntroductionis 
Causae Dublinen. Beatificationis seu declarationis martyrit Servorum Dei 
Fiacrit Tobin a Kilkennia et Ioannis Baptistae Dowdall ab Ultonia, Ordi- 
nis Minorum S. Francisci Capuccinorum, die 23, eisdem mense et anno. 


4 A. Carp. Vico, Ep. Portuen. et S. Rufinae, 
S. R. C. Praefectus. 


L. & S. 


Alexander Verde, Secretarius. 


} 


392 Acta Apostolicae Sedis - Commentarium Officiale 


ACTA- TRIBUNALIUM 


SACRA ROMANA ROTA 


MAURANEN. seu CAMBERIEN. 


NULLITATIS SENTENTIAE 


Benedicto Pp. XV feliciter regnante, Pontificatus Dominationis Suae 
anno quarto, die 13 iulii 1918, RR. PP. DD. Ioannes Prior, Ponens, 
Aloisius Sincero et Fridericus Cattani Amadori, Auditores de turno, in 
causa Mauranen. seu Camberien. - Nullitatis sententiae inter Rev. D. Du- 
rieux, parochum Ecclesiae Vallaris, in dioecesi Mauranensi, et huius dioe- 
cesis Episcopum ex una parte, repraesentatos per legitimum procuratorem 
D. Angelum D’ Alessandri, advocatum, et ex alia Sac. loannem Baptista 
Gilloz, eiusque matrem Ameliam Gilloz, repraesentatos per legitimum pro- 
curatorem ex officio deputatum Rev. D. Carmelum Conte, interveniente et 
disceptante in causa Lustitiae Promotore, sequentem tulerunt definitivam 
sententiam. 


Inter plus quam quadringena oratoria in dioecesi Mauranensi a pie- 
tate fidelium erecta, exstat cappella quaedam exigua, in honorem S. Ber- 
nardi Deo dicata, in pago cui nomen La Borgé, cuius administratio et 
tenues reditus curae et custodiae procuratoris, a familiis quibusdam 
eiusdem pagi libere electi, committitur. Per plures annos partes egit 
procuratoris Olympia Martin, cui successit anno 1905 sacerdos, e prae- 
fato pago oriundus, loannes Baptista Gilloz, qui munus sibi commis- 
sum usque ad annum 190‘ sollerter adimplevit. Eo quidem tempore, 
dioecesim Mauranensem relicturus, pecunias cappellae proprias, sum- 
mam circiter libellarum 800, in manus deposuit notarii publici oppidi 
St-Michel dicti, Di F. Buttin. Cum vero, anno insequenti, 1910, sacerdos 
Gilloz consilium foveret vitam religiosam amplectendi et ad hunc finem 
ab Ordinario Mauranensi litteras consuetas testimoniales postulaverit, 
monuit eum Episcopus nemini fas esse, iuxta sacros canones, religionem 
ingredi, qui aere alieno gravatum vel reddendae alicuius administrationis 
rationi obnoxius esset, ac proinde nonnisi postquam pecunias cappellae 

dictae de la Borgé, quibus de iure restituisset cum reddita ratione admi- 
nistrationis gestae, se litteras petitas oratori concedere potuisse. Sacer- 
dos Gilloz votis Episcopi libenter acquievit scribens mense septembri 
anni 1909: « [l n’y a aucune difficulté 4 cela, puisque les gens inté- 
« ressés ont les recus entre les mains et qu’ils peuvent prendre pos- . 
« session des titres quand ils voudront, chez Mr Buttin, notaire 4 St-Mi- 
« chel.... Tout le monde sait que j’ai laissé ces titres chez Mr Buttin, 
«en attendant que les intéressés veuillent bien aller en prendre pos- 
« session. Je ne désire que cela et je le leur ai fait écrire par Mr Buttin 
« encore. Quant aux comptes, ils ont été rendus, sont fort simples et ne 
« souffrent aucune difficulté ». Mater autem ipsius, vidua Aemilia Gilloz, 
obstabat quominus fieret redditio depositi; imo aperte declaravit Epi- 
scopo « que l’Evéque et le Curé n’avaient rien 4 voir dans l’adminis- 
«tration des fonds de cette chapelle ». Tandem, sub initio mensis 
ianuarii 1910 mandavit Episcopus Rev. parocho Durieux, ad cuius paroe- 
ciam (Valloires) pertinet pagus la Borgé, ut omni studio niteretur ad 
dictos titulos a manibus notarii recuperandos, quod inter paucos dies 
feliciter effectum est, ita ut parochus, die 7 ianuarii 1910, Episcopo nun- 
tiare potuerit se titulos iam recepisse, adiungens: « J’aurai soin de les 
« remettre en mains sires; je provoquerai une réunion du village au 
dimanche » Tituli, tamen, in manibus parochi fere duos annos manserunt, 
quin reclamarent incolae pagi interesse habentes. 

Viduae Gilloz autem non placuit consilium relinquendi sub tutela 
parochi cappellae pecunias et, mense octobris anni 1911, patrono ab 
ipsa deputato, Rev. D. E. Tachy, mandavit ut media opportuna adhi- 
beret, quibus induceretur, vel etiam actione iudiciali obligaretur, paro- 
chus ad easdem sibi committendas, quas dein ipsa procuratori nomi- 
nato remittendas curaret. De mandato accepto patronus certiorem fecit 
Officialem Curiae Mauranensis die 16 octobris 1911, petens ut citaretur 
parochus Durieux, et fieret iudicium, quo obligaretur - « a retablir les 
« fonds de la chapelle en l'état ot ils étaient ». Officialis respondit, die 
24 octobris 1911: « Vous m’avez fait Phonneur de m’écrire au sujet d'une 
« chapelle réclamée avec ses biens par la famille Gilloz de Valloires, 
« Savoie. Des informations sont prises, mais elles-sont encore incom- 
« plétes.... Jaime 4 espérer que tout s’arrangera sans procés ». Replicat 
patronus die 27 octobris: « Le Curé de Valloires doit remettre les choses 
«en l’état ot elles étaient avant sa main mise faite sans un jugement 
« regulier de l’autorité ecclésiastique.... S’il veut l’exécuter a l’amiable, 
«nous y consentons; dans le cas contraire, nous maintenons notre 
«demande d’un jugement de l’Officialité, rendu le plus t6ét possible, 

« relatif 4 la jouissance ». Officialis epistolam patrono misit die 29 novem- 
bris 1911, declarans familias pagi interesse habentes, legitime convocatas 
dié 26 novembris ultime elapsi, tamquam procuratricem cappellae Domi- 
nam Iosephinam Rol elegisse, eique bona cappellae commisisse. Die 2 de- 
cembris protestatur patronus Dfiae Gilloz contra actionem aliarum fami- 
liarum in electione facienda, quam contra ius quaesitum familiae Gilloz 
fuisse contendit, petitque illam nullam declarari, utpote lite pendente 
innovatam, et quaestionem principalem in possessorio iudicialiter dirimi 
postulat. Cum die 23 ianuarii 1912 Officialis rationes patrono exposuerit, 
iudicium propositum declinandi, hic iterum insistit die 24 etusdem men- 
sis ut de rebus controversis, iudiciali ordine servato, solutio definitiva 
habeatur. 

Tribunal Mauranense, vero, inslantiam porrectam a limine litis 
reiecit per sententiam interlocutoriam diei 29 ianuarii 1912, quia actrix 
ius non habebat provocandi iudicium in re proposita: « L’Officialité juge 
« et prononce que Dame Gilloz n’avait pas qualité ni moyens suffisants 
«en vue de son instance telle quelle; 4 l’effet de provoquer un juge- 
«ment au possessoire directement et d’abord en sa faveur, et qu’ainsi 
« elle est non recevable ». Contra hanc sententiam, utpote vim defini- 
tivae habentem, patronus Dfiae Gilloz appellationem interposuit ad 
Curiam Metropolitanam Camberiensem, quae per sententiam latam die 
5 augusti 1912 illam reformavit, et de merito causae principalis agere 
non dubitavit ob exceptionem suspicionis contra Iudicem primae instan- 
tiae, quam satis probatam esse duxit sive ex conditione sacerdotis Gilloz, 
filii actricis, relate ad Ordinarium Mauranensem, sive ex studio partium 
Officialis eiusdem Curiae, quo consilium praebuit parocho Durieux bona 
cappellae in alias manus tradendi post initam actionem Viduae Gilloz, 
quam etiam inauditam damnavit. 

In merito causae principalis sequentes declarationes et dispositiones 
eadem sententia emisit: « Le Tribunal,... dit et prononce que Mr. l’abbé 
« Gilloz, procureur, a été injustement spolié: Condamne en conséquence 
« Rev. S. Durieux: 1) 4 faire parvenir, avant la fin du mois d’aoft, les 
« valeurs de la chapelle de /@ Borgé 4 Maitre Buttin notaire 4 St-Michel 
«de Maurienne, 4 qui les avait confiées Mr l’abbé Gilloz, et qui voudra 
« bien les garder provisoirement en qualité de sequestre; 2) 4 rendre 
«un compte exact de sa gestion depuis le moment de sa main mise...; 
« 3) a avertir l’Official métropolitain de l’accomplissement de ces obli- 
« gations. En cas de refus de Mr Buttin: Nous nous constituons nous- 
« mémes sequestre, et nous demandons a Rd. Durieux de nous adresser 
«les valeurs et le compte-rendu; 4) d’autre part, respecteueux des 

« droits des compropriétaires, et jugeant qu’ils est 4 propos de les con- 
« sulter dans la situation présente, le Tribunal suspend Mr l’abbé Gilloz 
« de son mandat de procureur et invite Dame Gilloz, sa mére, a pro- 
« voquer une assemblée pléniére du chef de famille de la Borgé, laquelle 
« ou bien rétablira Mr l’abbé Gilloz dans ses fonctions de procureur, 
« ou bien lui donnera un successeur... ». 

Post lapsa fatalia appellationis parochus Durieux recursum fecit 
N. S. Ordini contra validitatem sententiae Curiae Metropolitanae, inter- 
venientibus in causa sac. J. B. Gilloz, cui concessum est, pariter ac matri 
suae, gratuitum patrocinium, necnon Ordinario Mauranensi ad iura 
dioecesana tuenda. Sequentibus dubiis partes subscripserunt: 1) An 
constet de nullitate sententiae Curiae Camberiensis in casu. 2) Secundum 
dubium de merito causae, alio modo prius concordatum, ad instantiam 
patroni Episcopi, consentientibus altera parte necnon Promotore [usti- 
tiae N. Tribunalis, sic definitive statutum est: An sustineatur nominatio 
procuratoris cappellae de la Borgé facta in Congressu 26 novembris 1911 
ad bona eiusdem cappellae custodienda et administranda. 

Quod ad sententiae nullitatem attinet, scitum est in S. Rota, respectu 
sententiarum quae substantialia iudicii elementa continent, prout ex lege 
naturae requiruntur, non attendi nullitatis capita ex lege positiva depen- 
dentia nisi tria, nempe ex defectu mandati, citationis et iurisdictionis 
(cf. Rota, Treviren., coram Many, die 15 maii 1913; Bitwrgen., coram 
Prior, die 27 aprilis 1917). In casu nostro non deerat mandatum, cum 
Vidua Gilloz appellans patronum suum, qui eius nomine ad iudicium 
appellavit Curiae Metropolitanae, mandato legitimo procurationis ad 
hune finem munivit in epistola eidem missa die 4 septembris 1911. 

Neque ex defectu citationis oritur nullitas sententiae. Quamvis enim 
citationis species, quae in epistola Officialis Camberiensis diei 13 apri- 
lis 1912 ad parochum Durieux habetur, defectiva videatur, cum nullus 
terminus comparationis coram Tribunali designetur, sine quo nemo con- 
tumaciae argui potest, et ipse parochus die 25 iunii 1912 scribat: « J’igno- 
« rais, jusqu’au recu de votre lettre, que j’étais traduit devant I’Officia- 
« lité par Mme Gilloz »; tamen parochus conventus de facto comparuit, 
quod ad omnes effectus iuridicos citationis sufficit. Inutiliter enim citatur 
qui praesens est. Ad rem ait Reiffenstuel (lib. II, tit. 3, n. 111-112): « Si 
« post factam illegitimam citationem ultro citatus compareat, convali- 
« datur citatio per comparitionem, ac proinde arctat citatum sicut citatio 
« legitima ... quia sola praesentia partis, absque alia citatione, sufficit ut 
« processus atque sententia iudicis valeant..Siquidem praesens regula- 
« riter citari non debet, cum effectus citationis sit de substantia litis, 


» 


396 Acta Apostolicae Sedis - Commentarium Officiale 


« quando pars est praesens. Et hinc nulliter citatus, quamvis compa- 
« rere non teneatur, si tamen comparuerit, non amplius excipere potest 
« contra nullitatem executionis citationis, haec enim per comparationem 
«iam fuit convalidata ». 

ludex metropolitanus etiam iurisdictionem habebat ad appellationem 
recipiendam a sententia tribunalis inferioris, quamvis ista non defini- 
tiva, sed tantummodo interlocutoria esset, quia vim definitivae habebat. 
A sententia enim interlocutoria vim definitivae habente licet appellare 
iuxta Concilium Tridentinum in cap. 20, sess. 24, de Ref. Post prolatam 
enim sententiam Curiae Mauranensis, qua exclusum fuit ius agendi ex 
parte Diiae Gilloz, nulla spes aderat, dum illa immutata maneret, aliam 
sententiam habendi in eadem instantia. « Signa sententiae interlocu- 
« toriae habentis vim definitivae, ait Reiffenstuel (lib. II, tit. 27, de Sent. 
«et re iudic., n. 18), sunt sequentia: primo, quando post ipsam non 
« speratur alia sententia in eadem instantia, eo quod ipsi finem impo- 
« nat; tunc manifestum signum est, eiusmodi sententiam interlocutoriam 
« habere vim definitivae. Talis est sententia, qua Iudex interloquendo 
« pronuntiat aliquos non posse vel non potuisse de iure appellare ». 

Competens autem non erat ludex metropolitanus ad iudicandum 
de merito causae principalis, quia agebatur de appellatione a sententia 
interlocutoria a iudice primi gradus emissa, quin ullo modo tractaverit 
de causa principali, prout explicant auctores in commentariis super 
cap. Olim, 7, de exceptionibus. Ita Pirrhing in bunc locum (tit. de eace- 
ptionib., n. 42): « Ratio autem, cur ludex appellationis non possit cogno- 
« scere super causa principali, est; quia, cum ludex, ad quem appel- 
« latum est, succedat ludici, a quo appellatum est, de eo tantum debet 
« cognoscere, super quo appellatum fuit; sed ludex a quo super meri- 
« tis causae principalis nihil cognovit, ergo neque Iudex appellationis 
«de iis debet cognoscere ». Item Reiffenstuel, in tit. de eaceptionib., 
lib. 2, n. 37. : 

Neque obstat quod sententia interlocutoria vim definitivae habeat, 
quia, ut ait Reiffenstuel, in tit. 27, de sent. et re iudic., n. 25: « Si (sen- 
« tentia interlocutoria habens vim definitivae) sit talis sententia, quae 
«non omnino finit officium iudicis, sed potest adhuc ab eo iustitia con- 
« sequi, tunc ea est regulanda tamquam interlocutoria ». Patet, vero, 
post reformatam sententiam interlocutoriam Curiae dioecesanae, qua 
excludebatur ius agendi ex parte actricis, viam iam apertam fuisse ad 
iustitiam consequendam coram tribunali primi gradus, cuius sententia 
reformata nullum praeiudicium attulit inquisitioni super merito causae 
principalis faciendae. 

Huiusmodi iuris dispositio quae incompetentiam signat Curiae metro- 
politanae respectu iudicii super merito causae principalis haud effugit 
oculos ludicis Curiae Camberiensis, qui in sententia prolata ait: « Con- 
« sidérant que cette question principale devrait étre renvoyée au Tri- 
« bunal de St-Jean de Maurienne, qui ne I’a point encore étudiée et 
« résolue », at erronee putat huiusmodi Tribunal incompetens evadere 
ob propositam in secundo gradu exceptionem suspicionis contra iudicem 
primi gradus: « mais qu’un obstacle s’y oppose, c’est-ad-dire l’exception 
« de suspicion alleguée contre les juges de premiére instance ». Exce- 
ptio suspicionis enim non valet mutare gradum iudicii. Ad rem ait Pir- 
rhing (lib. [I, tit. 28, de appellat., n. 237): « A iudice suspecto ordinario, 
« vel delegato regulariter appellari non potest: tum quia iure communi 
« proprium remedium est concessum, recusationis scilicet, si iudex sit 
« suspectus; tum quia ex eo praecise, quod sit suspectus, non gravat: 
« ergo appellationi non est locus, cum gravamen sit immediata causa 
« appellationis ». Et in cap. 41, tit. 28, de appellat., praescribitur: «...quum 
« aliquis iudicem proponit se habere suspectum, suspicionis causam 
coram eodem iudice allegare tenetur.... Sed partes in aliquem iudicem 
vel aliquos non valde remotos conveniant, per eumdem iudicem, qui 
« nominatur suspectus, debent cogi, coram quo vel quibus si causa suspi- 
« cionis infra terminum competentem probata non fuerit, tune demum 


a 


« auctoritate sua iudex utetur. Quodsi coram ipsis... causa suspicionis 
« probata fuerit, causae cognitioni supersedere tenebitur iudex recusa- 
« tus ». [us antiquum, quo prohibetur gradum iudicii mutare ob exce- 
plionem suspicionis, confirmatur in can. 1615, I, Codicis Iuwris Canonici 
recenter promulgati: « Si iudex unicus aut aliquis vel etiam omnes iudices 
« qui tribunal collegiale constituunt suspecti declarentur, personae mutari 
« debent, non vero iudicii gradus ». 

Praeterea, licet nobis indagandum non sit de iustitia exceptionis 
suspicionis, quae reapse coram nullo tribunali competenti proposita est, 
tamen notare praestat, quidquid valoris ab initio habere potuissent duo ex 
tribus motivis praetensae suspicionis in sententia Camberiensi allegatis, 
conditionem nempe sacerdotis Gilloz relate ad Episcopum Mauranensem 
et consilium ab Officiali dioecesano parocho Durieux datum, illud iam 
amisisse ante appellationem ad Curiam Metropolitanam interpositam, 
quia vidua Gilloz in iudicem primae instantiae reapse consenserat. 
Exceptio enim suspicionis sicut omnes exceptiones dilatoriae, propo- 
nenda est ab initio iudicii ante litem contestatam, uti praescriptum est 
in cap. inter monasterium , 20, tit. 27, de sent. et re iudic., arg. cap. Insi- 
nuante, 25, de Offic., Deleg. Authentic. Offeratur, eod tit., de lit. contest. 

(cf. Schlmalzgrueber, in tit. de exceptione, n. 20 et tit. 28, de appellat., 
n. 133; Reiffenstuel in tit. de appell., n. 268). Quodsi pars litigans rationes 
suspicionis eo tempore noverit et nihilominus exceptionem tempore utili 
movere neglexerit, illam iam amplius proponere non potest, siquidem 
praesumitur in iudicem concessisse (cf. Rota, Biturgen., coram Prior, 
die 27 aprilis 1917). lamvero nota erant facta allegata actricis patrono 
die 2 decembris quando in epistola hac die ad Officialem missa iudi- 
cium ab illo petiit super merito causae principalis. 

Nulla, itaque, erat ratio cur recedendum esset a regula communi, 
qua praescribitur post latum iudicium in causa appellationis a sententia 
interlocutoria, de merito causae principalis iudicandum esse a iudice 
prioris instantiae. Nulla, itaque, est sententia Curiae Camberiensis, qua- 
tenus tractat de causa principali. 

Declarata nullitate sententiae metropolitanae, remanet videndum de 
bono iure, prout in secundo dubio proponitur, an scilicet sustineatur 
nominatio procuratoris cappellae de la Borgé facta in congressu diei 
26 novembris 1911 ad bona eiusdem cappellae custodienda et admini- 
stranda. Ex stilo S. Rotae, enim, post solutam quaestionem de nulli- 
tate sententiae, agitur etiam de bono iure partium. Ita Decisio 191, n. 8, 
part. 2, Recentiori: « Ubi causa nullitatis est commissa, Auditor cogno- 
« scens de nullitate, potest cognoscere de negotio principali, et revocare 
« priorem sententiam iniustam, constito de eius iniustitia». Et Coc- 
cinus, in Decisione magistrali 474, n. 8, part. 2, tom. I, Rec.: « Nec facit, 
« quod decisio Finetti dicat, quod post confirmationem sententiae non 
« est amplius agendum de nullitate, sed videndum de bono iure, quae 
« cognitio de bono iure repugnat rei iudicatae, quia hoc est regulariter 
« verum, sed non habet locum in Rota, quae numquam exsequitur 
« sententias aliorum tribunalium, nisi gustato de eorum iustitia. Pute, 
« Decis. 401, lib. primo, Chissan, Decis. 179 et est notorium et tritum 
«in Rota ». 

Quod ad quaestionem attinet causae principalis, quatenus in secundo 
dubio nobis dirimenda proponitur, notandum est acta processus in Curia 
Camberiensi peracti ad N. S. Tribunal haud integra remissa fuisse. 
Dfio Ponenti vero roganti, ad instantiam Episcopi Mauranensis et parochi 
Durieux, ut defectui suppleretur, responsum fuit ab officiali Curiae metro- 
politanae, « que, croyant la cause définitivement jugée et terminée, vu 
« qu’aucun appel n’avait été interjeté dans le delai fixé par le droit, il 
« (l’official) n’a plus songé 4 conserver le dossier dans son intégrité ». Spe- 
rabatur, tamen, partes simul cum scripturis distribuendis exhibituras 
- fuisse documenta, ex quibus hauriri posset cognitio de regulis electionis 

faciendae procuratoris, sive de praetensis iuribus familiae Gilloz, a sen- 
tentia Camberiensi affirmatis, nempe sacerdotem Gilloz adhuc officio 
fungi procuratoris et familiam Gilloz specie quadam frui iurispatronatus 
cappellae. Res tamen spem fefellit. Documentum quoddam ab Illmo 
Diio A. Foderé, Episcopo Mauranensi (Ordinatio diei 30 martii 1840) 
loquitur de procuratoribus cappellarum ruralium eorumque muneribus, 
de regulis tamen electionis eorumdem, sive statuto sive consuetudine 
firmatis nihil dicit. Attamen, sine huiusmodi praevia cognitione iudi- 
cium ferri non posset super validitate electionis procuratoris in congressu 
familiarum pagi la Borgé, diei 26 novembris anni 1911 factae. Concessus, 
igitur, fuit processus suppletorius qui anno 1914 incoeptus, ob difficul- 
tates commercii epistolaris, etc., ex immani bello ortas, nonnisi anno 1917 
ad finem perduci potuit. 

Prima quaestio solvenda respectu validitatis electionis controversae 
haec est: an officium procuratoris vacans fuerit mense novembri anni 1911 
quando nova electio facta est, cui respondendum censemus affirmative. 
Testes enim iudicialiter interrogati: « Pourrait-il étre nommé procureur 
« ou continuer a l’étre, celui qui s’éloignerait, irait plus ou moins loin, 
« pour un temps paraissant devoir étre long, peut-étre pour toujours? », 
omnes, praeter partem in causa, sac. Gilloz, paucis tantummodo exce- 
ptis qui rem ignorare fatentur, respondent discessum solum tempora- 
neum cum officio procuratoris componi posse. Ideoque testes declarant 
munere procuratoris non posse fungi qui definitive discedit e loco ibidem 
non reversurus. Sac. Gilloz vero definitive discesserat e loco et dioecesi 
Mauranensi. Quidquid enim sit de motivis quibus primo motus fuerit 
ad dioecesim relinquendam, indubitatum est ex commercio epistolari 
inter ipsum et Ordinarium Mauranensem annis 1909-1910, eum animum 
habuisse novitiatum religiosum in oppido St- Quentin ingrediendi, quem 
reapse ingressus est mense aprilis 1914, quod ex sese implicat discessum 
e loco ubi munus procuratoris agendum erat cum animo ibidem non 
revertendi. Caeteroquin, status ipse novitiatus componi nequit cum rerum 
administi atione, quae facile ab aliis aeque interesse habentibus geri potest. 
Postulanti, igitur, Episcopo, die 20 septembris 1909, ut bona cappellae 
ius habentibus restilueret cum reddita ratione rei gestae, cum nonnisi 
hac conditione impleta concedi possent litterae testimoniales quas petie- 
rat, Sac. Gilloz respondit die 22 septembris sc libenter adimpleturum 
esse conditionem positam: « Il n’y a aucune difficulté 4 cela, puisque 
«les gens intéressés ont les regus entre les mains, et qu’ils peuvent 
« prendre possession des titres quand ils voudront, chez Mr Buttin, 
« notaire 4 St-Michel.... J’ai laissé ces titres chez Mr Buttin, en atten- 

« dant que les intéressés veuillent bien aller en prendre possession. Je 
«ne désire que cela, et je le leur ai fait écrire par Mr Buttin encore. 
« Quant aux comptes, ils ont été rendus, sont fort simples, et ne souf.- 
« frent aucune difficulté ». Remittendo vero bona cappellae, quantum 
ab ipso pendebat, in manus interesse habentium cum reddita ratione 
rei gestae, eo tempore quo definitive a dioecesi discessit, iam ipse muneri 
assumpto procuratoris valedixit. Vacabat, igitur, officium procuratoris 
tempore congressus quo nova electio facta est. 

Porro, omnes testes, qui interrogationi iudicis in hac re responde- 
runt, declarant familiam Gilloz nullo speciali privilegio prae aliis frui 
respectu cappellae communis; quod et ipse sacerdos Gilloz fatetur, unica 
posita exceptione pro clavis custodia. Ait: « La famille Gilloz n’est que 
« co-propriétaire absolument comme les autres familles, et au méme 
« titre, exception faite pour la possession de la clé, de temps immé- 
« morial ». 

In hisce circumstantiis, itaque, Officio nimirum vacante, et iure suo 
eligendi utentes, familiae pagi convenerunt die 26 novembris 1911, et 
ad munus procuratoris nominarunt Diam losephinam Rol. Valida ideo 
dicenda est electio, nisi contrarium probetur. 

Contrarium probare conatus est patronus sac. Gilloz eiusque matris 
ex quadruplici capite: a) quia lite pendente electio facta est, ac proinde 
vel nulla est vel irritanda; 6) quia ipsa Dna Gilloz haud convocata fuit 
ad congressum electoruim ; c) quia duo ex praetensis electoribus, quorum 
nomina subscripta reperiuntur in documento electionis, congressui non 
aderant, nempe loannes Martin et Franciscus Magnin; d) tandem, quia 
parochus Durieux, convocando electores, sicut et titulos cappellae a 
notario petendo, illegitime se ingessit administrationi cappellae, quae nul- 
limode ab ecclesiastica auctoritate dependet. Huiusmodi vero argumenta 
non probant thesim patroni familiae Gilloz, ut ex mox dicendis patebit. 

Inhibitio generalis iuris quae in rubrica tituli 16 lib. Il, Decretalium 
continetur, « Ut lite pendente nihil innovetur », prohibet quamcumque 
immutationem, qua uni ex litigantibus, actori sive reo, praeiudicium 
infertur circa ius controversum, donec lis ad finem perducta fuerit 
(ef. Lega, De iudiciis, in h. t., p. 553, par. I). lus controversum erat 
possessio titulorum cappellae La Borgé qui detinebantur a_ parocho 
Durieux contra voluntatem unius ex interesse habentibus, Diiae Aemi- 
liae Gilloz. In congressu 26 novembris 1911 duo decisa fuerunt a con- 
vocatis, nimirum, electio procuratoris, et traditio titulorum cappellae 
procuratori electo a parocho facta. lamvero, primum, seu electio procu- 
ratoris, nullum praeiudicium respectu rei controversae actrici intulit, 

sed tantummodo secundum, seu traditio titulorum a parocho facta, qua 
impediebatur quominus tituli directe in manus actricis pervenirent. Actio 
intentata enim directa non fuit contra alias pagi familias in cappella 
interesse habentes, quarum potius iura actrix per actionem iudicialem 
se tueri putabat, ut patet ex mandato procurationis diei 4 septem- 
bris 1911 patrono concesso, ubi ait: « C’est un devoir de conscience 
« pour moi de ne pas laisser entamer ni pericliter les droits de ma 
« famille... et des intéressés ». Tune temporis etiam praevidebat novi 
procuratoris nominationem cui titulos recuperatos remittere intendebat, 
ut ex eodem mandato liquet: « Je pourrai ensuite faire ce qu’il faut 
« pour remettre les fonds au procureur nommé ». Ideoque, etiamsi lis 
penderet tempore quo facta est electio procuratoris, validitati eiusdem 
non obstabat. 

Sed eo tempore lis non pendebat sensu canonico. Litis enim pen- 
dentia quoad effectus iuridicos non inducitur per oblationem libelli; sed 
requiritur ut citatio, in qua res controversa exponitur, emissa sit et ad 
partem citatam perveneril, ut clare definitur in cap. 2, Quum lite pen- 
dente (Clem., tit. V, lib. 2): « Quum lite pendente nihil debeat innovari, 
« litem quoad hoc pendere censemus, postquam a iudice competenti in 
« ea citatio emanaverit, et ad partem citatam pervenit, vel per eum 
« factum fuit, quo minus ad eius notitiam perveniret: dum tamen in 
« citatione praedicta talia sunt expressa, per quae plene possit instrui, 
« super quibus in iudicio convenitur ». Iamvero, die 26 novembris 1911 
nondum citatio a iudice emanavit. Actrix, enim, in mandato ad patronum 
misso, et ab ipso die 16 octobris 1911 iudici porrecto tanquam actionis 
libello, duo alternativa proposuit: a) ut sine lite parochus induceretur 
ad titulos restituendos, vel b) ut per actionem iudicialem ad idem obli- 
garetur. Scripsit enim actrix: « Je vous en prie, de vouloir bien faire 
«les démarches nécessaires, soit pour décider Mr le Curé 4a restituer 
«et a me remettre les fonds en question, avec un compte exact de sa 
« gestion, soit pour porter cette affaire au besoin devant lofficialité 
« diocésaine, et méme au Métropolitain jugeant en appel ». Respondit 
Officialis, die 24 octobris 1911: « J’aime a espérer que tout s’arrangera 
« sans procés », quibus verbis satis innuit citationem ad litem inchoandam 
non fuisse emissam, nec probabiliter emissuram iri. Nec tamen institit 
actricis patronus ut processus fieret. Tantummodo post notitiam acce- 
ptam de congressu diei 26 novembris habito categorice petiit die 2 de- 
cembris 1911 ut res iudiciali ordine dirimeretur. 

Secundo loco opponit patronus actricis ipsam non fuisse vocatam 
ad congressum electionis. Imprimis dicendum est de omissa convocatione 

non constare ex actis: nullus testis hoc asserit, a nullo documento 
eruitur. Nec obstaret validitati electionis procuratoris, quo Dita Gilloz 
ad dictum congressum vocata non fuerit, quia vocatio omnium electorum 
ad formam substantialem electionis non pertinet; sed qui ius habens 
eligendi vocatus non sit, seu contemtus fuerit, ut aiunt canonistae, 
potest prosequi contemptum, seu petere a Superiore vel a iudice ut 
electio irrita declaretur, quia ipse ad electionem non fuit vocatus: si 
vero negligat hoc modo contemptum prosequi, suo iuri renunciasse 
praesumitur. Ad rem ait Pirrhing (lib. I, tit. 6, n. 140 seq.): « Vocatio 
« absentium Capitularium, etiam eorum qui vocari debent, non pertinet 
«ad formam substantialem electionis, quia aliquibus etiam non vocatis, 
« subsistit electio, quamvis ea rescindi debeat, si contempti prosequan- 
« tur contemptum ». Et sub n. 143: « Si contemptus, seu non vocatus, 
«ius suum proseguendi contemptum, sive oppugnandi electionem ob 
« sui contemptum, expresse vel tacite remisit, non potest Iudex seu Supe- 
«rior, ad quem confirmatio spectat, ex officio, vel ad petitionem adver- 
« sarii electionem rescindere ». Vidua Gilloz, vero, haud prosecuta est 
contemptum, seu non petiit electionem irritari ob sui contemptum, sed 
solummodo quia lite pendente facta est, vel quia officium procuratoris 
eo tempore non vacabat; istae videlicet sunt rationes in sententia Cam- 
beriensi allegaiae. Verum est patronum in epistola diei 2 decembris 1911 
Officiali Mauranensi missa dixisse: « La famille Gilloz proteste contre 
«la décision prise par les autres familles; la regardant comme contraire 
« au droit qu’elle posséde et injurieuse contre l’abbé Gilloz »; at huius- 
modi verba laesum non praetendunt ius matris ut ad congressum electio- 
nis vocaretur, nam de laeso huiusmodi iure nullum exstat verbum in 
actis processus in Curia metropolitana peracti, ubi tamen ampla occasio 
suppetebat actrici ius suum urgendi. Solae rationes a iudice metropo- 
litano consideratae respectu electionis irritandae sunt pendentia litis et 
officium non vacans. Neque polest iudex electionem irritare ob con- 
temptum electoris, uti docet Pirrhing supra citatus, nisi ipse elector id 
petat ratione praecise sui contemptus. In casu nostro huiusmodi petitio 
non fuit facta, neque ipse contemptus probatus est. 

Tertio loco opponitur quod duo ex signatoribus documenti deci- 
siones referentis congressus familiarum die 26 novembris 1911, scilicet 
Ioannes Martin et Franciscus Magnin, coram testibus declararunt se 
dicto congressui non adfuisse, nec documento subscripsisse. Imprimis 
quoad utrumque notandum est praedictas declarationes testimonio tan- 
tum extraiudiciali niti; nullus enim testis iudicialiter in causa excussus 
de hoc verbum protulit. 

Franciscus Magnin, vero, fatetur se vocatum fuisse ad congressum, 
ideoque queri non potest de iis quae ibidem ab electoribus praesen- 
tibus ipso absente decisa sunt. Admittit uxorem suam comitiis adfuisse, 
quam asserit nomen viri sui documento apposuisse. Jamvero cum ius 
administrandi cappellam et procuratorem eligendi non individuis sed 
familiis pertineat, absente familiae capite, potest familia per aliud 
membrum repraesentari, nisi vetat statutum aut consuetudo, de qua 
inhibitione in casu non constat. Praeterea, non conqueritur de facta 
electione procuratoris, sed de subtractione suppellectilium altaris a 
custodia familiae Gilloz. Protestatio, igitur, Francisci Magnin validitati 
electionis non nocet. 

Item Ioannes Martin non queritur se non vocatum fuisse; de peractis, 
igitur, eo absente, si revera adfuerit, nullo iure conqueri potest. Prae- 
terea, ipse, licet vocatus fuerit ad testimonium reddendum coram iudice 
a S. Rota delegato, coram quo reapse comparuit et quaedam de re contro- 
versa iniuratus narravit, nullam protestationem fecit de actis dicti con- 
gressus. Porro, iuxta declarationem extraiudicialem Margaritae M. Mous- 
sard, et ipse non de electione facta procuratoris, sed de ablata custodia 
suppellectilium altaris a familia Gilloz conquestus est. Ideoque neque 
declarationes Ioannis Martin prosunt actricis intento. 

Denique, quod in re gessit parochus Durieux iuxta mandata vel 
consilia Curiae dioecesanae, sive titulos recuperando a notario Buttin, 
sive familias convocando ad novam procuratoris electionem, ius non 
excessit Episcoporum, prout a Concilio Tridentino definitur in cap. 8, 
sess. 22, de ref.: « Episcopi, etiam tamquam Sedis Apostolicae delegati, 
« in casibus iure concessis, omnium piarum dispositionum, tam in ultima 
« voluntate, quam inter vivos, sint exsecutores;... ac omnia quae ad Dei 
« cultum, aut animarum salutem... ipsi ex officio suo, iuxta sacrorum 
« canonum statuta, cognoscant et exsequantur; non obstantibus qua- 
« cumque consuetudine etiam immemorabili, privilegio aut statuto ». 
Similia decernuntur in cap. Tua nobis, de Testamentis. In casu nostro 
agebatur de cappella quae proxime ad Dei cultum dedicatum est. In- 
super, iuxta ordinationes dioecesanas circa cappellas rurales, inter quae 
enumeranda est cappella loci La Borgé ad Consilium Fabricae, cuius 
praeses est parochus, spectat urgere novi procuratoris electionem quando 
vacat huiusmodi officium. 


Quibus omnibus in iure et in facto bene perpensis, Christi nomine 
invocato, Nos infrascripti Auditores de turno, pro Tribunali sedentes, 
et solum Deum prae oculis habentes, decernimus, declaramus et defi- 

nitive sententiamus, propositis dubiis respondentes: ad primum affr- 
mative, seu constare de nullitate sententiae Camberiensis in casu; ad 
secundum affirmative, seu sustineri nominationem procuratoris cappellae 
de « La Borgé» factam in congressu 26 novembris ad bona eiusdem 
cappellae custodienda et administranda. Expensas autem iudiciales com- 
pensandas esse inter partes decernimus. ° 

Ita pronunciamus, mandantes Ordinariis locorum et ministris tribu- 
nalium ad quos spectat, ult exsecutioni mandent hance nostram defini- 
tivam sententiam, et adversum reluctantes procedant ad normam sacro- 
rum Canonum et praesertim cap. 3, sess. 24 Cone. Trid., iis adhibitis 
exsecutivis et coércivitis mediis, quae magis efficacia et opportuna pro 
rerum adiunctis exstitura sint. 

Romae, in sede tribunalis S. R. Rotae, 13 iulii 1918. 


Ioannes Prior, Ponens, 
Aloisius Sincero, 
Fridericus Cattani Amadori. 


Ex Cancelleria S. Romanae Kotae. 


Sac. Tani, Notarius. 


‘ 

DIARIUM ROMANAE CURIAE 


SEGRETERIA DI STATO 


AVVISO 


La Direzione dell’ « Annuario Pontificio» presso la Segreteria di Stato 
interessa vivamente gli Illmi e Rmi Ordinari delle diocesi, i collegi prelatizi, 
i Superiori generali degli Ordini religiosi, i Rettori dei collegt ecclesiastici e 
tutti i dignitari appartenenti alla Corte pontificia a volerle trasmettere in 
tempo utile le relazioni e rettifiche occorrenti per la edizione dell’« Annuario » 
pel prossimo anno 1920, in conformita della lettera circolare dell’Emo sig. Car- 
dinale Gasparri, Segretario di Stato, in data 15 luglio 1915, e delle particolari 


istruzioni ricevute al momento delle nomine e promozioni. 


NOMINE 


Con biglietto della Segreteria di Stato il Santo Padre si é degnato di 
nominare: 


10 settembre 1919. Il sig. Comm. Giuseppe Barluzzi, Archivista della Segre- 
teria di Stato. 


Con Brevi Apostolici il Santo Padre si é degnato di nominare: 


Assistente al Soglio Pontificio: 


24 agosto 1919. Mons. Enrico Hanlon, vescovo tit. di Teo. 


Protonotari apostolici ad instar participantium : 


5 settembre 1919. Mons. Giuseppe Hallé, prefetto ap. dell’Ontario Superiore. 
15 » » Mons. Carlo Luigi Di Lelia, della diocesi di Telese. 

16 » » Mons. Francesco Portalupi, della diocesi di Pavia. 

19 » » Mons. Alberto Dien, dell’archidiocesi di Parigi. 

11 giugno 1919. 
» » » 

6 luglio » 
15 » » 

4 settembre » 

5 » » 
19 » » 
23 » » 

» » » 
24 » » 


Con Brevi Apostolici 


onoriticenze: 


Mons. 
Mons. 
Mons. 
Mons. 
Mons. 
Mons. 


Mons. 
Mons. 
Mons. 
Mons. 


Prelati Domestici di S. S.: 


Augusto Boulet, dell’archidiocesi di Québec. 
Celestino Lemieux, della medesima archidiocesi. 
Lionello Lindsay, della medesima archidiocesi. 
Giovanni Guglielmo Norris, della diocesi di Trenton. 
Carlo Lagier, dell’archidiocesi di Parigi. 
Nehmatalla Abi Giaudé, dell’ archidiocesi maronita 
di Cipro. 
Luigi Giuseppe Lalieu, della diocesi di Tournay. 
Enrico Pucci, di Roma. 
Francesco Nannini, dell’archidiocesi di Lucca. 
Luigi Testoni, cappellano segreto di S. S. 


ONORIFICENZE 


il Santo Padre si é degnato di conferire le seguenti 


La Gran Croce dell’Ordine di S. Gregorio Magno, classe civile : 


13 settembre 1919. Al sig. Abdon Cifuentes, dell’archid. di Santiago del Cile. 


La Gran Croce dell’Ordine di S. Gregorio Magno, classe militare: 


11 settembre 1919. Al sig. Stefano Saverio Shinjiro Yamamoto, capitano di 


vascello della marina giapponese. 


La Commenda dell’Ordine di S. Gregorio Magno, classe civile: 


22 agosto 1919. 


1 settembre » 
2 


2 » 


4 » » 


» 


Al sig. Francesco Billon, della diocesi di Liegi. 

Al sig. principe Salim Amin Bellama, dell’archid. di Cipro. 
Al sig. conte Giuseppe De Meeus, di Lovanio. 

Al sig. Pietro Teofilo Légaré, dell’archidiocesi di Québec. 
Al sig. Giorgio Garneau, della medesima archidiocesi. 


It Cavalierato dell’Ordine di S. Gregorio Magno, classe civile: 


26 agosto 1919. 


30 » 
5 settembre » 
22 » » 


Al sig. Alfredo Ciani, di Roma. 

Al sig. Luigi Toulemonde-Lorthois, della diocesi di Lilla. 
Al sig. Gregorio Bettencourt Perestrello, di Georgetown. 
Al sig. Roberto Goenaga, gia segretario del Ministro di 
Colombia presso la S. Sede. 

Il Cavalierato dell’Ordine di S. Gregorio Magno, classe militare: 
28 agosto 1919. Al sig. Pio Carlotti, sottotenente della Guardia palatina 
d’onore. 
La Gran Croce dell’Ordine di S. Silvesiro Papa: ° 
26 agosto 1919. Al sig. Giacomo de Ojeda y Brooke, gia Consigliere del- 
l’Ambasciata di Spagna presso la S. Sede. 
Il Cavalierato dell’Ordine di S. Silvestro Papa: 


29 agosto 1919. Al sig. Filippo de Simoni, di Roma. 
30 » » Al sig. Romolo Rapella, di Roma. 
31 » » Al sig. Carmelo Morsani, di Roma. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


26 luglio 1919. Mons. Alessandro Carlo de Mahieu, della dioc. di Malines. 
7 agosto » Mons. Sisinio Peretto, della diocesi di Adria. 
5 settembre Mons. Carlo Wimmer, della diocesi di Veszprimia. 


» > » Mons. Felice Costa, della diocesi di Biella. 

10 > » Mons. Luigi Scipioni, dell’archidiocesi di Urbino. 

» » » Mons. Giacomo Ghio, della medesima archidiocesi. 

15 » » Mons. Andrea Alasia, della diocesi di Ivrea. 

20 » » Mons. Federico Fioretti, dell’Abbazia Nullius di S. Paolo 


fuori le Mura. 


Cameriere d’onore in abito paonazzo di S. S.: 


20 settembre 1919. Mons. Cleofo Hoffmann, dell’archidiocesi di Praga. 


Cappellani Segreti d’onore di S. S.: 


25 agosto 1919. Mons. Giovanni Caricati, di Roma. 
5 settembre » Mons. Paolo Weber, della diocesi di Veszprimia. 

NECROLOGIO 


22. agosto 1919. Mons. Giovanni Maria Dunne, vescovo di Bathurst in 
Australia. 

4 settembre » Mons. Giuseppe Maria Salvador y Barrera, arcivescovo di 
Valenza. 


Mons. Adoifo Fritzen, arcivescovo titolare di Mocesso. 
Mons. Giuseppe Gregorio Romero, vescovo di Salta. 

